Samsung Galaxy A5 2016 16GB A510F Ροζ EU - Seven Spots\nSAMSUNG Samsung Galaxy A5 2016 16GB A510F Ροζ EU - Seven Spots\nSamsung Galaxy A5 2016 16GB A510F Ροζ EU\nSamsung Galaxy A5 2016 16GB A510F Pink Gold EU\nΤιμή eshop: € 284.90 Προσθήκη στο καλάθι\nΤο smartphone Samsung Galaxy A5 2016 ήρθε ανανεωμένο, ταχύτερο και με σχεδιασμό από μέταλλο και γυαλί, αποτελώντας κόσμημα! Με την τεχνολογία οθόνης FHD Super AMOLED σου επιτρέπει να εκτιμήσεις το περιεχόμενο της με πιο ευκρινείς εικόνες και έντονη αντίθεση για πιο «ζωντανό» περιεχόμενο. Η «έξυπνη» Selfie, σου επιτρέπει να επιλέξεις την ιδανική λειτουργία για κάθε στιγμή και σε βοηθήσει να απαθανατίσεις τις χαρούμενες στιγμές σου με τον πιο συναρπαστικό και εύκολο τρόπο χωρίς να χάνεις στιγμή! Επιπλέον, θα απολαμβάνεις εκπληκτικές ταχύτητες σε ότι και αν κάνεις χάρη στον ενσωματωμένο οκταπύρηνο επεξεργαστή και την υποστήριξη 4G LTE.\nTo Galaxy A5 2016 ενσωματώνει την έκδοση Android 5.1 Lollipop του λειτουργικού της Google, που προσδίδει απόλυτη ελευθερία κινήσεων για να μπορέσεις να εκμεταλλευτείς πλήρως τις δυνατότητες του αγαπημένου σου smartphone.\nΗ οθόνη HD Super AMOLED capacitive multitouch των 5.2 ιντσών και 16.000.000 χρωμάτων, διαθέτει ανάλυση 1920 x 1080 pixels στα 424 ppi, προσφέροντάς σου μια ολοζώντανη εμπειρία προβολής σε υψηλή ανάλυση\nΤο Galaxy A5 2016 διαθέτει επεξεργαστή Οcta Core επεξεργαστή χρονισμένο στα 1.60 GHz, που σε συνδυασμό με το 2GB μνήμης RAM, υπόσχεται να μην σε απογοητεύσει στις καθημερινές σου εργασίες, όσο απαιτητικές και αν είναι αυτές.\nΤα 16GB ενσωματωμένης μνήμης θα σου προσφέρουν αρκετό χώρο για να αποθηκεύσεις τα αγαπημένα σου multimedia αρχεία και πολλές εφαρμογές. Εάν περιορίζεσαι, μπορείς να επεκτείνεις τη μνήμη της συσκευής σου με μια κάρτα microSD έως 128GB.\nΜε το Galaxy A5 2016 μπορείς να τραβήξεις φωτογραφίες ανάλυσης 13 Megapixel καθιστόντας το ιδανική λύση για καθημερινή χρήση, ενώ παράλληλα προσφέρει λειτουργία εγγραφής video 1080p στα 30fps. Επίσης, διαθέτει και κάμερα 5 Megapixel στην μπροστινή όψη για selfies, βιντεοκλήσεις και λοιπές εφαρμογές.\nΜεταλλικός και λεπτός σχεδιασμός\nΤο Samsung Galaxy A5 2016 είναι λεπτό κινητό, με πάχος 7.3 χιλιοστά, ενώ είναι και η πρώτη της συσκευή με μεταλλικό σώμα και γυαλί, δίνοντας τέλεια αίσθηση στο χέρι. Οι διάφορες επιλογές χρωμάτων έρχονται να καλύψουν όλες τις προτιμήσεις και να ενισχύσουν το καθημερινό στυλ. Το Galaxy A5 διατίθεται σε μαύρο, λευκό και χρυσό χρώμα.\nΑπόλυτη εμπειρία Selfie\nH λήψη φωτογραφιών με την μπροστινή κάμερα είναι πιο εύκολη και βολική από ποτέ χάρη στην εμπρόσθια κάμερα 5 Megapixel και των λειτουργιών για εύκολη λήψη Selfie. Με το Samsung Galaxy A5 2016 δεν χρειάζεται να αγγίξεις κανένα κουμπί κατά τη λήψη selfies. Μπορείς να πάρεις φωτογραφίες με τη φωνή ή την κίνηση της παλάμης σου και να κάνεις τους φίλους σου να νομίζουν πως έχεις τον δικό σου προσωπικό φωτογράφο που σε ακολουθεί παντού. Με το πιο πρόσφατο λογισμικό εντοπισμού εικόνας και αναγνώριση φωνής, το A5 πάει τις selfie σου στο επόμενο επίπεδο!\nΈχεις πολλούς φίλους; Επιτέλους το τηλέφωνό σου θα μπορεί να τους χωρέσει όλους σε μία λήψη! Η λειτουργία Wide Selfie σου επιτρέπει να πάρεις πανοραμικές selfies, συγχωνεύοντας τρείς φωτογραφίες που τραβήχτηκαν στοχεύοντας αριστερά, κέντρο και δεξιά, σε ένα τέλειο group selfie. Τώρα μπορείς να χωρέσεις όλους τους φίλους σου σε μια φωτογραφία με έως και 110° εύρους σε κάθετη λήψη και 120° σε οριζόντια λήψη. Οι λειτουργίες αυτόματης επεξεργασίας βεβαιώνουν ότι κάθε σου φωτογραφία θα είναι καλύτερη από ποτέ!\nΜοναδική ποιότητα εικόνας και ήχου\nΤο Galaxy Α5 2016 διαθέτει οθόνη τεχνολογίας FHD 1920x1080p Super AMOLED και προσφέρει τέλεια απόδοση χρωμάτων και θέασης όπου και εάν βρίσκεσαι. Με την τεχνολογία αυτή, θα απολαμβάνεις υπέροχα τοπία και φωτογραφίες με αυθεντικά χρώματα, πιο αληθινά από ποτέ.\nΕξοπλισμένο με ένα οκταπύρηνο επεξεργαστή στα 1.60 GHz και 2GB μνήμης RAM, το Galaxy Α5 2016 τρέχει σε εκπληκτικές ταχύτητες. Έτσι θα απολαμβάνεις άψογη αναπαραγωγή ταινιών, θα ακούς μουσική αδιάκοπα, και θα εκτελείς πολλαπλές εφαρμογές σε απίστευτες ταχύτητες. Με την υποστήριξη 4G LTE Cat 6 (Κατέβασμα 300 Mbps/Ανέβασμα 50 Mbps), θα μπορείς να κατεβάζεις τα πάντα πολύ γρηγορότερα από οποιονδήποτε κάθεται δίπλα σου.\nΝέο look, ringtones και μεγάλη αυτονομία\nΤο πρόσφατα σχεδιασμένο περιβάλλον χρήσης (interface), προσφέρει ένα ευρύ φάσμα εναλλακτικών θεμάτων (themes) για το Α5 σου. Επιπλέον, υπάρχουν νέοι ήχοι κλήσης, εκκίνησης, αφής και ειδοποιήσεων, που έχουν δημιουργηθεί ειδικά για το Galaxy Α5 2016 και θα ταιριάξουν απόλυτα με τη διάθεση και το στυλ σου. Μην χάνεις σημαντικές κλήσεις, λόγω χαμηλής ή νεκρής μπαταρίας. Η λειτουργία Ultra Power Saving mode μειώνει δραματικά την κατανάλωση της μπαταρίας κλείνοντας τις περιττές λειτουργίες, εξασφαλίζοντας πως το τηλέφωνό σου θα είναι διαθέσιμο όταν το χρειάζεσαι πραγματικά. Μια πιο έξυπνη μπαταρία για έναν πιο έξυπνο τηλέφωνο.\nΜε την εφαρμογή Έξυπνη Διαχείριση τα έχεις όλα μπροστά σου για την καλύτερη διαχείριση της μπαταρίας, της μνήμης, της μνήμης RAM αλλά και την κατάσταση της ασφάλειας του τηλεφώνου! Επίσης με μια επιπρόσθετη κάρτα μνήμης, microSD, μπορείς να επεκτείνεις την μνήμη στα 128GB!\nΣάρωση δακτυλικού αποτυπώματος!\nΤο A5 είναι ακόμα πιο γρήγορο και ασφαλές με την αναγνώριση δακτυλικού αποτυπώματος. Ξεκλείδωσε το smartphone, εφαρμογές και πραγματοποίησε ασφαλέστατα οικονομικές συναλλαγές, όλη η εμπειρία του smartphone σου θα είναι ασφαλέστερη και πιο βολική με το νέο Α5!\nΜέγεθος Οθόνης 5,2 " Ανάλυση Οθόνης 1920 x 1080 pixels Τύπος Οθόνης Super AMOLED capacitive touchscreen, 16M colors Τρόπος Χειρισμού Οθόνη αφής (Touch screen)\nΙσχύς Βασικού Επεξεργαστή 1600 MHz Πυρήνες Επεξεργαστή 8 Μνήνη\nΕσωτερική Μνήμη RAM 2048 MB Εσωτερική Μνήμη Αποθήκευσης 16 GB Card Slot Ναι Κάμερα\nΒασική Κάμερα 13 MP Δευτερεύουσα Κάμερα 5 MP Ενσωματωμένο Flash Ναι\nΔίκτυο Σύνδεσης 3.5G, 3G, 4G Δείκτης SAR (Head) 0,286 W/kg WiFi Ναι Τύπος Διασύνδεσης NFC, USB\nΧωρητικότητα Μπαταρίας 2900 mAh Αποσπώμενη Μπαταρία Όχι Διάρκεια Αναμονής - Διάρκεια Ομιλίας 16 hrs\nΔιαστάσεις 144.8 x 71 x 7.3 mm Βάρος 155 gr\nSamsung Galaxy A3 2017 16GB A320 Black Sky EU\nSamsung Galaxy A3 2017 16GB A320 Peach Cloud EU\nSamsung Galaxy A3 2017 16GB A320 Blue Mist EU\nSamsung Galaxy A3 2017 16GB A320 Gold Sand EU


I) Βρυξέλλες και Βατικανό II) Δυτικοευρωκεντρισμός και αποχή III) Τα ουσιώδη και τα καίρια. Τρεις σύντομοι σχολιασμοί. ~ Δ`~. Κοσμοϊδιογλωσσία\nI) Βρυξέλλες και Βατικανό II) Δυτικοευρωκεντρισμός και αποχή III) Τα ουσιώδη και τα καίρια. Τρεις σύντομοι σχολιασμοί.\n| In Δ`~., Επικαιρότητα, Ιαπωνία\nΑν και είναι υπερβολική η προβολή του συγκεκριμένου προσώπου επικοινωνιακά, η επόμενη φράση, του Ian Bremmer, έχει την σημασία της:\nThe Pope defies simple labels of left and right. All interesting people do.\nΣτη μετανεωτερική υποτελή πολιτεία της Hellenic Republic, η οποία τελεί υπό καθεστώς αποικιοποίησης ή/και κηδεμόνευσης, τέτοιες φράσεις είναι απαγορευμένες.\nΕκείνο που πρέπει να τονιστεί είναι το εξής: Οι Βρυξέλλες αποτελούν μια κοσμική μορφή Βατικανού (υπερβολικά πιο παρεμβατική βέβαια) και η Ευρωπαϊκή Ένωση αποτελεί μια κοσμική επαναφορά της Αγιάς ΡωμαιοΓερμανικής Αυτοκρατορίας (ορισμένοι θα ισχυρίζονταν η Ευρωζώνη και όχι η Ε.Ε). Βρυξέλλες και Ε.Ε -ή Ευρωζώνη- αποτελούν ένα κοσμικό ισοδύναμο του είδους της οικουμενικής πολιτικής οργάνωσης που υπήρχε στη δυτική χριστιανοσύνη κατά τον μεσαίωνα. Είναι μια μετανεωτερική νεομεσαιωνική κοσμικιστική οικουμενίστική πολιτική τάξη-σύστημα που έχει ως βασικά χαρακτηριστικά της την επικαλυπτόμενη εξουσία, την πολλαπλή αφοσίωση και την μη εδαφική ταυτότητα.\nΑν και οι Βρυξέλλες, σε σχέση με το Βατικανό, έχουν πολύ μικρότερο πεδίο αναφοράς (500 εκατομμύρια ανθρώπους - η Ευρωζώνη 330), η παρεμβατικότητα, οι υπερεξουσίες και οι αρμοδιότητες σε επίπεδο νομοθεσίας, πολιτικής και οικονομίας είναι απίστευτες.\nΤο Βατικανό έχει μεγάλη γεωπολιτική και γεωπολιτισμική σημασία. Ο επιφανειακός κοσμικιστικός αντι-κληρικαλισμός δεν μπορεί να «δει» τέτοια ζητήματα και οδηγεί σε αναλυτική τύφλωση (είναι ξεπερασμένος τόσο αυτός όσο και τα εργαλεία που διαθέτει). Ούτε την αντιστοιχία Βρυξελλών-Βατικανού μπορεί να «δει», ούτε τη σχέση Βρυξελλών-Γερμανίας ως αντιστοιχία της σχέσης Βατικανό-Αυτοκράτορας (της Αγίας ΡωμαιοΓερμανικής Αυτοκρατορίας), ούτε την σημερινή γεωπολιτική σημασία του Βατικανού.\nΓενικότερα μιλώντας, ο χριστιανισμός -αρέσει δεν αρέσει-, ως αισθητήρας και ως αποτύπωση των παγκόσμιων εξελίξεων, βρίσκεται πιο κοντά στην πραγματικότητα της παγκοσμιοποίησης από ότι τα δυτικοευρωκεντρικά προοδευτικά σχήματα -αγγλοσαξονικής λιμπεραλιστικής- «παγκοσμιοποίησης» τα οποία τοποθετούν στο κέντρο τις Η.Π.Α, τον ΕυρωΑτλαντικό χώρο («Δύση») ή την Ε.Ε (Πολιτιστικές μακροδομές: Γενικές παρατηρήσεις για την μετακίνηση του κέντρου βάρους της χριστιανικής ανθρωπογεωγραφίας προς τον Παγκόσμιο Νότο).\nΔιαβάστε περισσότερα: 1) Πολιτιστικές μακροδομές: Γενικές παρατηρήσεις για την μετακίνηση του κέντρου βάρους της χριστιανικής ανθρωπογεωγραφίας προς τον Παγκόσμιο Νότο. 2) Με αφορμή τα αυτονομιστικά κινήματα και τις υποεθνικές-κρατικές τάσεις και πιέσεις: Ο «νεομεσαιωνισμός» ή «New medievalism» ως ένα πρότυπο διακυβέρνησης της παγκόσμιας πολιτικής και οικονομίας, τρεις οπτικές θεώρησης της παγκοσμιοποίησης -από τα μάτια του τωρινά ισχυρού. 3) «Νεομεσαιωνισμός», Ευρωπαϊκή Ένωση, κυριαρχία και περιφερειακή ολοκλήρωση κρατών. 4) Global governance και Supranationalism.\nΕιλικρινά αυτές τις γενικολογίες περί «δυτικού ή ανεπτυγμένου» κόσμου μέσω των οποίων ερμηνεύονται τα πάντα -δηλαδή τίποτα-, δεν τις αντέχω («οι ανεπτυγμένες -δυτικές- κοινωνίες έχουν αποχή»). Η συμμετοχή στις τελευταίες σουηδικές εκλογές άγγιξε το 85%, ενώ στις γαλλικές προεδρικές εκλογές του 2012 κυμάνθηκε γύρω στο 80% (η συμμετοχή στις βουλευτικές είναι χαμηλότερη από ότι στις προεδρικές σχεδόν πάντα και παντού). Στην Αυστρία, το 2013, η συμμετοχή ήταν 75%, ενώ στις εκλογές του 2008 το ποσοστό συμμετοχής άγγιξε το 80%. Ήμαρτον με τις αοριστολογικές δυτικο-αναπτυξιολογίες.\nΣτη Γαλλία, παραδοσιακά, σε διαφορετικού τύπου εκλογές -περιφερειακές, βουλευτικές- η συμμετοχή όντως μπορεί να κυμαίνεται γύρω στο 50%. Κάποια πράγματα σχετίζονται και με τη δομή των κρατών, τα κρατίδια και τα εκλογικά και πολιτικά συστήματα. Σταματήστε να αναφέρετε συνεχώς τις Η.Π.Α χωρίς να αναφέρετε τη δομή του κράτους, τις τοπικές εκλογές και το εκλογικό και πολιτικό σύστημα. Κατ' αρχήν στις Η.Π.Α λειτουργούν χίλιες δύο οργανώσεις, παρα-οργανώσεις και σύλλογοι σε επίπεδο πολιτειών και σε υποεθνικό επίπεδο (παρόμοια με τον τρόπο που λειτουργούν οι Μ.Κ.Ο - στις οποίες θα αναφερθώ συγκεκριμένα μελλοντικά). Και στις αμερικανικές προεδρικές εκλογές του 2008 και του 2012 το ποσοστό συμμετοχής κυμάνθηκε γύρω στο 60% και όχι στο 30% όπως λέει ο μύθος.\nΣτην Ιαπωνία η συμμετοχή είναι σταθερά χαμηλή για εντελώς διαφορετικούς λόγους από ότι στις βουλευτικές εκλογές της Γαλλίας. Η Ιαπωνία μέχρι το 1993 ήταν ουσιαστικά μονοκομματικό καθεστώς-κράτος. Το γνωρίζατε; Φυσικά και δεν το γνωρίζατε και είναι απολύτως λογικό εφόσον η Ιαπωνία έπρεπε να είναι «δυτική και φιλελεύθερη» προκειμένου να «ανήκει στο δυτικό στρατόπεδο», να διαφυλάσσεται το περί «δημοκρατίας» θεώρημα και να λειτουργούν, διαμορφώνοντας την «κοινή γνώμη», τα ευρωκεντρικά ιδεολογήματα.\nΠοιος να σας πει πως από το 1955 μέχρι το 1993 η Ιαπωνία ουσιαστικά ήταν -«καλό»- μονοκομματικό καθεστώς (Dominant-party system λέγεται κομψά) υπό το «φιλελεύθερο δημοκρατικό» κόμμα. Κεμαλισμός a la Ιαπωνικά.\nΓιατί άραγε δεν ασχολούμαστε με τα ουσιώδη και τα καίρια;\nΔεν έχουμε ευρύτερη πολιτική και οικονομική κυριαρχία (ορισμένοι θέτουν και το ζήτημα νομισματικής τέτοιας), δεν έχουμε κυριαρχία επί του προϋπολογισμού, δεν έχουμε νομοθετική κυριαρχία, σε λίγο δεν θα έχουμε και εδαφική κυριαρχία (ήδη δεν έχουμε μέχρι ενός σημείου).\nΚατά τα άλλα, όμως, διαμορφώνεται το έδαφος για την επικράτηση προπολιτικών συνθηκών και ερμηνειών που μεταβάλλουν την κοινωνία σε αντικείμενο χειραγώγησης. Θα μας μάθουν, για παράδειγμα, να ασχολούμαστε με την πολιτική ως κουτσομπολιό και να ερμηνεύουμε μια αδιανόητη σε έκταση και βάθος κοινωνική, εθνική, οικονομική και δημογραφική καταστροφή και συρρίκνωση -αποκλειστικά και μόνον- με ορούς «διογκωμένου δημοσίου»! Και βέβαια, θα μας μάθουν να δεχόμαστε σχεδόν αδιαμαρτύρητα έναν ασύμμετρο ψυχολογικό πόλεμο και μια λυσσαλέα προπαγάνδα για το πόσο «κακοί, άθλιοι, άχρηστοι και ανίκανοι» κ.λπ είμαστε. Όλη αυτή η απαξίωση, υπό τη συνοδεία ενός υφέρποντος μίσους (που καμία σχέση δεν έχει με «αυτοκριτική»), λειτουργεί στα πλαίσια δικαιολόγησης των αδικαιολόγητων και νομιμοποίησης των αδιανόητων.\nΠολιτική, όμως, σημαίνει να έχεις την ικανότητα να διακρίνεις και να ιεραρχείς τα καίρια και τα ουσιώδη.\nΌταν δεν διαθέτεις πολιτική, οικονομική, επί του προϋπολογισμού, νομοθετική και εδαφική κυριαρχία, είσαι άραγε -στοιχειωδώς- ελεύθερο έθνος και -στοιχειωδώς- διακριτό υποκείμενο ως λαός και ως κοινωνία;\nΌχι βέβαια. Δεν είσαι. Και αυτό είναι το ζήτημα. Πρέπει να πιστέψεις πως δεν αξίζεις να είσαι.


Φόρεμα Frozen 4-9 Χρονών 13205\nΜπλούζα Superman 3, 4, 8 Χρονών 18156\nΜπλούζα Avengers 15036\nΜπλούζα Jake and the never land pirates 6-7 Χρονών 11890\nΣυντάκτης andri 31/10/2015 0 Σχόλια\nΗ δυσγραφία είναι μία μαθησιακή δυσκολία που επηρεάζει την ικανότητα να επικοινωνήσει κανείς τη σκέψη του μέσω του γραφικού του χαρακτήρα. Στα παιδιά εμφανίζεται όταν πρωτοασχολούνται με δραστηριότητες γραψίματος. Κάνουν γράμματα με λάθος μέγεθος ή και κατεύθυνση ή γράφουν λανθασμένες και με ορθογραφικά λάθη λέξεις, παρά τις οδηγίες για το αντίθετο. Τα παιδιά με αυτή τη διαταραχή είναι πιθανό να έχουν και άλλες δυσκολίες μαθησιακές, αλλά συνήθως δεν έχουν κοινωνικές δυσκολίες.\nΑσυνήθιστη λαβή στο μολύβι.\nΔυσκολία στην εκμάθηση του αλφαβήτου.\nΔυσαρέσκεια για γραφή ή ζωγραφική.\nΚακή απόδοση στις δεξιότητες λεπτής κινητικότητας, όπως στο κόψιμο με ψαλίδι.\nΔυσκολία κατανόησης των λέξεων που γράφουν (η αντιγραφή μπορεί να είναι καλή)\nΤο παιδί μιλάει στον εαυτό του όταν γράφει.\nΚοιτάζει το χέρι του κατά τη γραφή.\nΛάθος θέση του χαρτιού και του σώματος.\nΚακή απόσταση μεταξύ των λέξεων.\nΕύκολη κόπωση κατά τη γραφή.\nΑν το παιδί σας αγωνίζεται με το γράψιμο κι εσείς αντιληφθείτε κάποιο από τα παραπάνω χαρακτηριστικά, τότε:\nα) Eπικοινωνήστε με το δάσκαλο του παιδιού σας\nβ) Eλέγξτε τι παρέχεται από το σχολείο\nγ) Eπικοινωνήστε με ένα κέντρο αντιμετώπισης της δυσλεξίας\nΕτικέτες: δυσγραφία γραφή μαθησιακές δυσκολίες


Από το πανηγύρι απουσίαζαν οι πολίτες - The Books' Journal\nΕίστε εδώ:Home/Γνώμες/Από το πανηγύρι απουσίαζαν οι πολίτες\nΑπό το φετινό Pride της Αθήνας.\nΤο Pride, υποστηρίζουν οι διοργανωτές του, έχει σκοπό να στείλει το μήνυμα ότι όλοι είμαστε διαφορετικοί και να «αυξήσει την ορατότητα» της ΛΟΑΤΚΙ κοινότητας. Συμφωνούμε απόλυτα. Από πού και ώς πού όμως, ο σεξουαλικός προσδιορισμός του καθενός είναι το μόνον στοιχείο που μας καθιστά διαφορετικούς; Αν, για παράδειγμα, σε εσάς αρέσει το «έντεχνο» και σε εμένα το ροκ της δεκαετίας του ’60, αυτό δεν είναι διαφορά; Αν προτιμάτε τον Πάουλο Κοέλιο και εγώ τον Μάριο Βάργκας Λιόσα;\nΌσο για την κακομεταφρασμένη “visibility “- ορατότητα- της ΛΟΑΤΚΙ κοινότητας, πώς μπορεί να «αυξηθεί» μόνο με μια γιορτή, όσο πολύχρωμη αυτή και αν είναι; Πιστεύει κανείς στ’ αλήθεια ότι η ελληνική κοινωνία θα δείξει μεγαλύτερο σεβασμό στη διαφορετικότητα αν αυτή εκφράζεται με τυμπανοκρουσίες, γκλίτερ, χαμόγελα και πανώ στα χρώματα του ουράνιου τόξου; Η ελληνική κοινωνία, στην αφασική κατάσταση που βρίσκεται, δεν σέβεται τίποτε και κανέναν – παιδιά, ηλικιωμένους, ΑΜΕΑ, πρόσφυγες, πένητες.\nΣτο φετινό Pride συμμετείχαν εκπρόσωποι της κυβέρνησης ΣΥΡΙΖΑΝΕΛ – η περιφερειάρχις Δούρου, ο πρωθυπουργικός σύμβουλος Τζανακόπουλος, ο υφυπουργός Μπαλάφας. Δεν υποψιάζονται οι διοργανωτές του Pride, ότι με την παρουσία των στελεχών της στη γιορτή, η κυβέρνηση τους εργαλειοποιεί, εν όψει εκλογών, προσβλέποντας σε άγρα ψήφων; Οχι ότι και τα άλλα κόμματα, η ΝΔ και η ΔΗΣΥ, δεν προσβλέπουν στην άγρα ψήφων, και αυτοί έστειλαν αντιπροσωπείες στο Pride.\nΟ πρωθυπουργικός σύμβουλος Καρανίκας, που βρίζει όποιον έχει διαφορετική άποψη από τον ΣΥΡΙΖΑ, σέβεται τη διαφορετικότητα των ΛΟΑΤΚΙ επειδή βρέθηκε στο πολύχρωμο πλήθος; Η περιφεριάρχις Δούρου σέβεται τη διαφορετικότητα όταν «την πέφτει» στους κατοίκους του Πεδίου του Άρεως του οποίους κατηγορεί ότι υπονομεύουν το θεάρεστο έργο της ανάπλασης της περιοχής την οποία έχει υποτίθεται αναλάβει ο θεσμός του οποίου είναι επικεφαλής; Ο κυβερνητικός εκπρόσωπος Τζανακόπουλος σέβεται τη διαφορετικότητα επειδή θεωρεί τον εαυτό του διαφορετικό, δεδομένου ότι έζησε δύο χρόνια στο Αιγάλεω;\nΘυμίζω ότι στο Athens Pride του 2015 είχε συμμετάσχει και η τότε Συριζαία πρόεδρος της Βουλής, η Ζωή Κωνσταντοπούλου, η οποία αποδεδειγμένα σέβεται τη διαφορετικότητα, κατακεραυνώνοντας όποιον βρεθεί στον δρόμο της. Πιο πρόσφατη απόδειξη του σεβασμού της στη διαφορετικότητα είναι η υπεράσπιση του «Λίπους», του διαβόητου γεωργιανού μαφιόζου, ο οποίος είναι προφανώς, πολύ διαφορετικός από όλους εμάς.\nΤο φετινό Pride είχε, ως συνήθως, πολλά συνθήματα: “Μην ντρέπεστε”, “Ζήτω η αγάπη μας”, “Κάτω ο καπιταλισμός”, “ Μην τρώτε τα ζώα”, “Κάντε το τεστ για το HIV- παίρνει μόνον ένα λεπτό από το χρόνο σας”.\nΒεβαίως και δεν πρέπει να ντρέπεστε για αυτό που είστε. Εξυπακούεται.\nΒεβαίως και πρέπει να χαίρεστε την αγάπη σας, και των άλλων.\nΤο “Κάτω ο καπιταλισμός” όμως; Τι σημαίνει; “Ζήτω ο κομμουνισμός;” Εξ όσων γνωρίζω, τα κομμουνιστικά καθεστώτα δεν ήταν τα φιλικότερα προς τη ΛΟΑΤΚΙ κοινότητα – ήδη από το 1965, διανοούμενοι του καπιταλιστικού κόσμου όπως ο νομπελίστας Βάργκας Λιόσα, στηλίτευαν την αντιμετώπιση των ομοφυλόφιλων στην μυθική τότε Κούβα του Φιντέλ Κάστρο.\nΤο “Μην τρώτε ζώα”, εν έτει 2018 στην Ελλάδα με το 30% του πληθυσμού να ζει σε μεγάλη φτώχεια, μόνο ως αστείο μπορεί να εκληφθεί. Τα παιδιά που μεγαλώνουν στη χρεοκοπημένη χώρα μας, μάλλον έχουν ανάγκη το κρέας – δεν νομίζετε;\nΤο “Kάντε το τεστ για το HIV”, ασφαλώς και είναι σωστό. Άλλο τόσο όμως επιβεβλημένος είναι ο εμβολιασμός των παιδιών, για να μη θερίζει η ιλαρά η οποία επανέκαμψε ενώ είχε εξαφανιστεί, όπως και οι προληπτικοί έλεγχοι για τον καρκίνο του μαστού και ένα σωρό άλλες ασθένειες.\nΓιατί δεν ακούγονται ανάλογα συνθήματα στο Pride;\nΔιότι η ΛΟΑΤΚΙ κοινότητα εστιάζει, μέσω αυτής της γιορτής, μόνο σε μια ιδιότητα: αυτή του σεξουαλικού προσανατολισμού. Από πότε όμως οι άνθρωποι, ανεξαρτήτως σεξουαλικού προσανατολισμού έπαψαν να είναι πολίτες; Γιατί ένα μέλος της ΛΟΑΤΚΙ κοινότητας, δεν μπορεί να ενδιαφέρεται για την ανεργία που καλπάζει, για την φορολογική πολιτική της κυβέρνησης που διαλύει τη χώρα, για την κατάσταση στα σχολεία, στα νοσοκομεία, στα πάρκα, στα Εξάρχεια; Γιατί η ιδιότητα του πολίτη είναι δευτερευούσης σημασίας σε σχέση με τον σεξουαλικό προσανατολισμό;\nΣας βεβαιώ ότι όταν το Athens Pride ανοίξει πραγματικά και εμπράκτως την αγκαλιά του και στους υπόλοιπους πολίτες χωρίς διακρίσεις και με ενδιαφέρον για την δική τους ζωή, θα είμαι η πρώτη που θα λάβω μέρος σε αυτή τη γιορτή.\nΤο Pride της Αθήνας: μια ανακόλουθη επίκριση\tΠολιτική βία\nΑπαράδεκτο άρθρο. Σας είχα φίλο στο f/b λόγω του ονοματός σας (book) κι επειδή αγαπώ τα βιβλία. Απογοητεύτηκα πλήρως. Θα συμφωνήσω με τον παραπάνω, αυτοί δεν είναι πολίτες; τι είναι δηλαδή; τι να πω, επιεικώς απαράδεκτες οι απόψεις σας στον πολιτισμένο κόσμο.\nΚώστας Δρόσος\tΤετάρτη, 13 Ιουνίου 2018 22:37\nΚαι φυσικά το pride θα εστιάσει στη σεξουαλικότητα γιατί ακριβώς αυτό είναι που ενοχλεί το μεγαλύτερο μέρος της στρέιτ κοινωνίας. Όταν όμως συγκρίνετε τη σεξουαλικότητα με το τι μουσική ακούει κανείς, ρίχνετε το επίπεδο και το ξέρετε. Δε νομίζω να καταδικάστηκαν άτομα σε θάνατο ή να εξαναγκάστηκαν σε ισόβια καταπίεση για το αν ακούνε ροκ ή έντεχνο.\nΚαι ναι, η ορατότητα της ΛΟΑΤΚΙ κοινότητας πραγματώθηκε έστω και για λίγες ώρες, όσο κι αν ενοχλεί αυτό.\nΚαι ναι, το pride ήταν ανοιχτό σε όλες και όλους που είναι ανοιχτοί.\nΚαι σκοπό έχει να κάνει την κοινωνία λιγότερο καταπιεστική απέναντι σε όλα τα γκέι άτομα, όχι να καταπολεμήσει την ανεργία. Μη λέτε άσχετα πράγματα. Αν σταματούσατε να γράφετε αφ' υψηλού μέσα από την προτατευμένη στρέιτ ταυτότητά σας, θα καταλαβαίνατε για ποιο λόγο γίνονται τα pride ανά τον κόσμο ή κυρίως για ποιο λόγο δεν γίνονται pride σε όλο τον κόσμο: διότι υπάρχουν πολλοί που σκέφτονται σαν εσάς.\nΠέτρος\tΔευτέρα, 11 Ιουνίου 2018 20:02\nΠρος τους παραπάνω σχολιαστές:\nΟταν κάνεις μια εκδήλωση με ένα συγκεκριμένο θέμα, σε ενδιαφέρει η προώθηση του υποτίθεται.\nΟταν ανακατεύεις τον καπιταλισμό να είσαι έτοιμος να ακούσεις την κριτική, από τό γεγονός ότι αυτοί, που τον πολέμησαν-κριτίκαραν όχι μόνο απέτυχαν με πάταγο, αλλά αποδείχτηκαν φασιστρόνια (κόκκινα δεν έχει σημασία) και ταυτόχρονα απέναντι στους διαφορετικούς.\nΕκτός και αν η διαφορετικότητα είναι το πρόσχημα και το ζητούμενο της εκδήλωσης είναι άλλο.\nΓιώργος Βλάχος\tΔευτέρα, 11 Ιουνίου 2018 17:51\nΗ συντάκτρια να προσέχει να μη δαγκώσει τη γλώσσα της, γιατί θα δηλητηριαστεί από την τόση μνησικακία και το τόσο μίσος για τη δημοκρατία που έχει συσσωρευμένη μέσα της.\nΤι θα πει κυρία μου "απουσίαζαν ΟΙ πολίτες"; Δηλαδή αυτοί οι δεκάδες χιλιάδες που ήταν παρόντες, τι ήταν; Δεν ήταν πολίτες;\nΤους έχουν αφαιρεθεί τα πολιτικά δικαιώματα με κάποια απόφαση;\nΠοια ήταν αυτή η απόφαση, και ποιος την πήρε;\nΣτο πράιντ ήταν παρόντες πολίτες, (φυσικά ΚΑΠΟΙΟΙ πολίτες, όχι "οι" πολίτες), και απουσίαζαν κάποιοι άλλοι. Ποια είστε εσείς που θα αποφανθείτε ποιοι είναι και τι θέλουν "οι" πολίτες;\nΆκης Γαβριηλίδης\tΔευτέρα, 11 Ιουνίου 2018 16:14\nείναι πάρα πολύ σαφές κυρία μού τί σάς ενόχλησε. Σάς ενόχλησε τό σύνθημα κάτω ό Καπιταλισμός πού είχαν κάποια πανό στό Pride. Εξάλλου σέ αυτό τό ζήτημα αφιερώνεται καί ή μεγαλύτερη από άποψη μεγέθους κριτική στό κείμενο. Κατά τά άλλα τό κείμενο σάς είναι γεμάτο αντιφάσεις επιπέδου πρώτης δημοτικού. α) Θέλετε τούς πολίτες στό pride αρκεί να λένε ζήτω ο καπιταλισμός καί τό κράτος δικαίου. β) Πολίτες ταυτίζονται όσοι είναι λογικοί ψύχραιμοι και κεντρώοι. Αυτοί πού συμμετείχαν στίς διαδηλώσεις είναι παρδαλοί και ακραίοι , άρα εξορισμού δέν είναι πολίττες γ) Γενικώς κοινωνία τών πολιτών κυρία μου δέ συμιβάζεται μέ δήλωση πολιτικών φρονημάτων.. Σέ κάθε περίπτωση είστε ακριβώς ότι σ΄την Ελλάδα ό Νεοφιλελευθερισμός έχει σχέση μέ τόν πολιτικό φιλελευθερισμό όση εγώ μέ τήν χειρουργική εγκεφάλου, δηλ. καμία απολύτως.\nΑθηναίος\tΔευτέρα, 11 Ιουνίου 2018 14:37\nΔεν χρειαζεστε να ερθετε στο pride ,ατομα σαν και εσας δεν τα θελουμε ...τι δουλεια εχει η επετειος του stonewall που τιμαμε ολα τα τρανς και ομοφυλα ατομα που βιαστηκαν φυλακτιστηκαν δολοφονηθηκαν ειχαν υποστει διακρισεις ακομη και σημερα..ποια ορατητοτητα? δεν ειμαστε αορατα πλεον απο την ωρα που δημιουργηθηκε το κινημα στις αρχες του 70 ..διεκδικηση ειναι το φεστιβαλ οτι μετα απο τοσες κακουχιες εχουμε επιβιωσει και αντεξει ...στα συλλατηρια πηγαινουμε αγαπητη μου απλα εσεις ειστε ομοφοβικη μια χαρα πηγαινουμε τα λοατκι ατομα ...μην λετε και ψεμματα θα μεγαλωσει η μυτουλα ..ντροπη σας εχω να πω μονο .διαβαστε την εκθεση του δικτυιου καταγραφης περιστατικωνη ρατσιστικης βιας να δειτε ειδη επιθεσεων σε λοατκι ατομα πληρη ποικιλια απο λεκτικη βια μεχρι και σωματικη και δεν συμαζευεται ...γιατι οι επιθεσεις ειναι βαση του σεξουαλικου προσανατολισμου και οχι για το μακεδονικο η για τα μνημονια και για την οικονομικη κριση ...και δεν ειστε απολυτως τιποτα για να κρινετε εσεις μηχανισμους οπως το εθνικο δικτυο γιατι απλα κιολας δεν θελετε να ψαξετε ..χρησιμοποιειτε την ιδιοτητα σας ως δημοσιογραφος για να ξεφτυλισετε με ψεμματα την λοατκι κοινοτητα ...!\nΑκης\tΔευτέρα, 11 Ιουνίου 2018 12:00\nΟμοφοβικο νεοφιλελε αρθρο. Τοσο σας πειραξε το pride που αρχισατε να γραφεται οτι σας ερχεται στο κεφαλι σας. Στα συλλαληλητηρια για το μακεδονικο απειχαν οι πολιτες. Ηταν μονο κατι φασισταρια και κατι νεοφιλελε εθνικια σας και εσας\npetros\tΔευτέρα, 11 Ιουνίου 2018 11:05\nΕντελώς άστοχο και εφάμιλλο του επιχειρήματος "Ναι αλλά για τη Marfin δε λέτε". Κρίμα.\nΛίνα Δευτέρα, 11 Ιουνίου 2018 10:43\nΗ περιβόητη «διαφορετικότητα» που επικαλούνται δεν αποτελεί αυταξία. Διαβάζω στην εργασία που υπέβαλε το 2010 μία φοιτήτρια του Παν. Θεσ/νίκης (Θάλεια-Παρασκευή Καπλάνη):\n«Καθώς απουσιάζει από τη μεταμοντέρνα σκέψη η έννοια της αντικειμενικότητας, η διαφορετικότητα μιας κοινωνικής ομάδας γίνεται αντιληπτή αποκλειστικά ως πολιτισμική ιδιαιτερότητα, και ως Λόγος αποτιμάται εξίσου με τους Λόγους των υπολοίπων κοινωνικών ομάδων, ανεξάρτητα από τα χαρακτηριστικά που τη διακρίνουν. Δεν υφίστανται εδώ, θα μπορούσαμε να πούμε, οι έννοιες του καλού και του κακού, αλλά κάθε πολιτισμικό χαρακτηριστικό είναι αποδεκτό στα πλαίσια της αναγνώρισης της διαφορετικότητας ως αξίας (Eagleton, 2007: 79) – του «πολυθεϊσμού των αξιών», όπως χαρακτηριστικά τον ονομάζει ο Γεωργίου (1993: 19). Θεωρούμε ότι κάτι τέτοιο αναπόφευκτα θα οδηγήσει και στην αποδοχή μη δημοκρατικών στοιχείων, που χαρακτηρίζουν ορισμένους πολιτισμούς ή ομάδες. Δεν είναι ασυνήθιστη, στην εποχή μας, η επίκληση των ακροδεξιών ομάδων στο σεβασμό στη (δική τους) διαφορετικότητα, όταν έρχονται αντιμέτωπες με όσους και όσες αισθάνονται οργή και αγανάκτηση απέναντι σε στάσεις και συμπεριφορές που απαξιώνουν τον άνθρωπο και στρέφονται ενάντια στη διατήρηση και ανάπτυξη της ανθρωπότητας ως συνόλου των ανθρώπων. »\nΙωάννης Ανδρέου\tΔευτέρα, 11 Ιουνίου 2018 10:03\nI couldn't agree more. Thank you, we are fed up with all this PRIDE.\nAntonia Vassila\tΔευτέρα, 11 Ιουνίου 2018 08:52


Η κατά Χρήστο Στρέπκο «Julia» - Pelop.gr\nΗ κατά Χρήστο Στρέπκο «Julia»\nΠώς μπορεί ένα κλασικό έργο να έρθει στο σήμερα, να μιλήσει για θέματα που μας απασχολούν, χωρίς όμως να χάσει το ύφος του; Η απάντηση δίνεται μέσα από την παράσταση «Julia» της ομάδας «Μηχανή Τέχνης» που ανεβαίνει στο θέατρο Λιθογραφείον, σε σκηνοθεσία Χρήστου Στρέπκου.\nΑν και ο Άουγκουστ Στρίντμπεργκ έγραψε το συγκεκριμένο έργο το 1888, μέσα από τη ματιά και τις παρεμβάσεις του Χρήστου Στρέπκου, η Τζούλια μιλάει για το σήμερα, με τη δράση να διαδραματίζεται δίπλα μας, στα φραουλοχώραφα, εκεί που οι μετανάστες ακόμα αντιμετωπίζονται ως «δούλοι», φρουρούμενοι από security για να μην «σπιλώσουν» τη ζωή και την εικόνα των αρχόντων.\nΗ γλώσσα είναι σύγχρονη, καθημερινή και ο Χρήστος Στρέπκος, κατάφερε να δημιουργήσει τη δική του Τζούλια, χωρίς το αποτέλεσμα να «ξενίζει» τον θεατή. Ο λόγος επαναλαμβανόμενος, σχεδόν εμμονικός, γεμάτος παρακλήσεις-διαταγές. Η Τζούλια κόρη μεγαλοπαραγωγού φραουλών, φλερτάρει με τον σωφέρ της οικογένειας, τον Γιάννη, Βούλγαρο μετανάστη δεύτερης γενιάς. Και τότε αρχίζει ένα παιχνίδι εξουσίας, ένας πόλεμος μεταξύ τάξεων και φύλων. Εκεί παρεμβαίνει και η Λίλυ, αδελφή του Γιάννη.\nΗ παράσταση διαδραματίζεται στην κουζίνα του σπιτιού, γύρω από ένα τραπέζι, συνδυάζοντας στοιχεία κλασικού και σωματικού θεάτρου. Το τραπέζι μεταμορφώνεται σε θρόνο, σκαλί, βάθρο δείχνοντας παράλληλα τη θέση - κοινωνική, ψυχολογική - του καθενός που βρίσκεται πάνω σε αυτό. Γύρω και πάνω του βλέπουμε τον Γιάννη, έναν άνδρα που δεν έχει να χάσει τίποτα, την Τζούλια, μια γυναίκα που έχει να χάσει τα πάντα και την φωνή της λογικής (;) με την μορφή της αδελφής του Γιάννη, Λίλυ.\nΟι ρόλοι αλλάζουν, οι «τελευταίοι έσονται πρώτοι», μέσα από ένα παιχνίδι απόγνωσης, υπεροχής, δύναμης, αλαζονείας. Εντονες ψυχολογικές εναλλαγές, ξεσπάσματα, συγνώμες και απειλές. Ενας πόλεμος επί σκηνής. Εχει άραγε ο πόλεμος νικητές και νικημένους; Και τι σημαίνει νίκη;\nΣτον ρόλο του Γιάννη βλέπουμε τον Πατρινό ηθοποιό Θεόδωρο Κανδυλιώτη, να αλλάζει πρόσωπα και από ερωτευμένος σωφέρ να μετατρέπεται σε αδίστακτο ρυθμιστή του παιχνιδιού, την Δώρα Τσάνγκα ως Τζούλια που από κακομαθημένη κόρη αφεντικού να γίνεται μια γυναίκα απελπισμένη που αναζητά την λύτρωση και την Μαίρη Χρυσανθακοπούλου ως Λίλυ (και οι δύο πρωταγωνίστριες είναι απόφοιτες της Δραματικής Σχολής του ΔΗΠΕΘΕ Πάτρας) σε ρόλο καταλυτικό για την υπόθεση.\nΗ κίνηση είναι της Μαριμίλλης Ασημακοπούλου, οι φωτισμοί του Νίκου Σωτηρόπουλου, το σκηνικό του Κώστα Ματθαίου, ενώ φεύγοντας από το Λιθογραφείο, σε συνοδεύει το «στοιχειωμένο» πιάνο του Γιώργου Δίπλα που έχει γράψει την μουσική της παράστασης.\n* Η παράσταση θα παίζεται έως τις 21 Απριλίου και από τις 3 έως τις 5 Μαΐου στις 21.30.


Sweet December: Μια Κυριακή όπως παλιά\nΣήμερα η βόλτα στη θάλασσα θύμιζε πολύ κάποιες καλές εποχές απο το παρελθόν.\nΚουβέντα και καφές με τη "Σ". Όπως πάντα η ώρα μαζί περνάει πολύ γρήγορα. Βρίσκουμε πάντα να πούμε κάτι. Μερικές φορές τα συναισθήματα και οι σκέψεις γύρω και τριγύρω απο τη συνάντησή μας είναι περίεργα αν τα καλοσκεφτείς. Πως ήμασταν πριν μας βρει η αρρώστια, πως γίναμε κατά την αρρώστια και που καταλήξαμε πια. Που καταλήξαμε μεταξύ μας σαν φίλες, αλλά και χωριστά η κάθε μια με τις ζωές μας.\nΠέρασαν αρκετά χρόνια απο το 2007 και είναι τελικά αξιοθαύμαστο το πως παραμένουμε ακόμη φίλες, έχοντας περάσει απο 40 κύματα με την αρρώστια, τα νεύρα μας, έχοντας κουραστεί απο τους καυγάδες και τις διαφωνίες, έχοντας η "Σ" παντρευτεί. Και δεν είμαστε και καθόλου ίδιοι χαρακτήρες, μας χωρίζουν περισσότερα απο όσα μας ενώνουν, αυτό το έχουμε παραδεχτεί και οι δύο. Αλλά εμείς εκεί, κόντρα στον άνεμο, σε όλους όσους βλέπουν πως δεν ταιριάζουμε, σε όλους όσους προσπάθησαν κατά καιρούς να μας απομακρύνουν.\nΕνάντια και ανεξάρτητα με όλα όσα μας βρήκανε, εμείς εξακολουθούμε και πίνουμε τον καφέ μας, κατα προτίμηση στη θάλασσα, κατά προτίμηση οι δυο μας, έτσι, για να μπορούμε να έχουμε και τις σιωπηλές μας στιγμές, όταν απλά θέλουμε να κοιτάζουμε τον ορίζοντα και τίποτε άλλο, όταν έτσι απλά δεν θέλουμε να μιλήσουμε παραπάνω αλλά καμία δεν παρεξηγεί την άλλη.


Ανακοίνωση του Συμβουλίου Περιοχής Αν. Στερεάς και Εύβοιας της ΚΝΕ για το νομοσχέδιο που αφορά το ΤΕΙ Στερεάς Ελλάδας | Palmosev.gr\nHome > Πολιτική επικαιρότητα > Ανακοίνωση του Συμβουλίου Περιοχής Αν. Στερεάς και Εύβοιας της ΚΝΕ για το νομοσχέδιο που αφορά το ΤΕΙ Στερεάς Ελλάδας\nΗ ΚΝΕ καλεί σε απόρριψη του νομοσχεδίου! Καλεί σε αγώνα προκειμένου τα ιδρύματα να απεμπλακούν από τα δεσμά του κεφαλαίου. Για να ανοίξει ο δρόμος ώστε να οργανώνονται οι σπουδές και η έρευνα με βάση τις πραγματικές, σύγχρονες ανάγκες των σπουδαστών και του λαού μας, τις εξελίξεις στην επιστήμη και την τεχνολογία και όχι τις ανάγκες των επιχειρηματικών ομίλων. Για να δουλεύουν οι εργαζόμενοι και οι διδάσκοντες απερίσπαστοι, με πλήρη δικαιώματα με βάση τις ανάγκες τους.\nε το νομοσχέδιο που αφορά τη συγχώνευση του ΤΕΙ Θεσσαλίας με το Πανεπιστήμιο Θεσσαλίας και την ένταξη του ΤΕΙ Στερεάς Ελλάδας στα ΑΕΙ Θεσσαλίας, ΕΚΠΑ και Γεωπονικό, συνεχίζεται η αναδιάρθρωση του χάρτη της Ανώτατης Εκπαίδευσης. Με αυτό, η κυβέρνηση συνεχίζει την πολιτική «συμμαζέματος» των ιδρυμάτων Ανώτατης Εκπαίδευσης και τη σύνδεσή τους με τους αναπτυξιακούς στόχους του μεγάλου κεφαλαίου.\nπιπλέον, δε δίνεται απάντηση στο τι θα γίνει με τους σημερινούς σπουδαστές των τμημάτων του ΤΕΙ. Θα τελειώσουν τις σπουδές στο επιστημονικό αντικείμενο που αποφάσισαν να σπουδάσουν; Θα έχουν τη δυνατότητα να διδάσκονται και να εξετάζονται στα μαθήματα που χρειάζονται για να ολοκληρώσουν τις σπουδές τους και αν ναι μέχρι πότε; Σε ποιες αίθουσες και εργαστήρια θα κάνουν μάθημα και με ποιους καθηγητές; Θα έχουν δικαίωμα στη δωρεάν σίτιση και στέγαση; Ουσιαστικά αφήνει στον αέρα χιλιάδες σπουδαστές, όπως του ΤΕΙ Χαλκίδας που για την πλειοψηφία των σχολών δε δημιουργούνται αντίστοιχα επιστημονικά αντικείμενα.\nατάργηση των διδάκτρων σε όλα τα μεταπτυχιακά προγράμματα. Ούτε σκέψη για δίδακτρα στις προπτυχιακές σπουδές.


Οι Τρεις Αδελφές - Γεωργία Αγγελή\nΜια φορά κι εναν καιρό μέσα σ’ ενα ομορφο δάσος\nήταν ένας παλιός και μεγάλος πύργος αλλά ο νοικοκύρης του, ένας πλούσιος άρχοντας, είχε φύγει χρόνια τώρα από κει και καθόταν μέσα στην πολιτεία, κοντά στο παλάτι του βασιλιά.\nΠριν φύγει όμως, είχε πει σ’ ένα γέρο υπηρέτη του, που τον αγαπούσε πολύ, γιατί είχε μεγαλώσει στα χέρια του:\n— Αφήνω τον πύργο στη φύλαξή σου. Κάπου – κάπου θα ‘ρχομαι με το γιο μου να κυνηγώ, να τον έχεις λοιπόν πάντα έτοιμο, γιατί δεν ξέρω πότε θα ‘ρθω.\n— Να μείνεις ήσυχος, αφεντικό, και να πας στο καλό, απάντησε ο γέρο υπηρέτης.\nΑυτός λοιπόν ο υπηρέτης είχε τρεις θυγατέρες. Τη μεγάλη την έλεγαν Τριανταφυλλιά, τη δεύτερη Γαρυφαλλιά και την τρίτη Βασιλι- κούλα, που κάθονταν με τον πατέρα τους σ’ ένα μικρό σπιτάκι του κήπου και κάθε απόγευμα κεντούσαν στο κατώφλι του.\nΗ μεγάλη ήταν όμορφη πολύ και της άρεσαν τα λούσα. Η δεύτερη ήταν έξυπνη και νόμιζε πως αυτή ήταν κι άλλη δεν ήταν στον κόσμο. Όσο για την τρίτη, τη Βασιλική, ήταν πιο όμορφη από τη μεγάλη, και πιο έξυπνη από τη δεύτερη, αλλά δεν το ‘χε πάρει καθόλου απάνω της κι έκανε όλες τις δουλειές του σπιτιού, χωρίς να κουράζεται και χωρίς να παραπονιέται.\n— Το ξέρω, έλεγε η Τριανταφυλλιά, κάποτε θα περάσει από δω κάποιο πριγκιπόπουλο και μόλις με δει, θα με πάρει γυναίκα του και τότε θα ‘χω όσα φορέματα και χρυσαφικά θέλω.\n— Κι εγώ το ξέρω, έλεγε η Γαρυφαλλιά πως κάποτε θα περάσει από δω κάποιο βασιλόπουλο και μόλις μιλήσει μαζί μου, θα με πάρει γυναίκα του και τότε θα ζω μέσα σε γιορτές και σε διασκεδάσεις.\n— Μακάρι, έκανε η μικρή, να ‘χω μια αδελφή βασιλοπούλα, κι άλλη μια πριγκιποπούλα, τι άλλο θέλω;\nΜια μέρα, εκεί που κάθονταν κι οι τρεις στην αυλή του μικρού σπιτιού και κουβέντιαζαν, είδαν από μακριά έναν νέο να ‘ρχεται κατά ‘κεί. Όταν ήρθε κοντά τους, είδαν πως τα ρούχα του ήσαν τσαλακωμένα και σκονισμένα κι αυτός φαινόταν κουρασμένος πολύ.\n— Καλά μου κορίτσια, είπε ο νέος, είμαι κουρασμένος και διψασμέ- νος στρατοκόπος. Μπορώ να καθήσω λιγάκι, να ξεκουραστώ;\n— Να καθήσεις, του είπαν τα κορίτσια.\nΚι οι δυο μεγάλες άρχισαν πάλι να κεντούν. Η μικρή έτρεξε στην κουζίνα και σε λιγάκι ξαναγύρισε μ’ ένα πιάτο φαί κι ένα ποτήρι κρασί.\n— Σου έφερα ό,τι φτωχικό έχουμε, είπε στο νέο. Φάε και πιε. Θα πάω μια στιγμή στο πηγάδι να σου γεμίσω ένα κανάτι φρέσκο νερό.\n— Ευχαριστώ, απάντησε ο νέος.\nΚι άρχισε να τρώει.\n— Τι νόστιμο φαί, είπε σε λιγάκι. Ποια από σας το μαγείρεψε;\n— Η Βασιλικούλα, η μικρή μας αδελφή, απάντησαν οι δυο άλλες.\n— Μπράβο, κοπέλα μου, έκανε ο νέος, ποτέ μου δε θυμάμαι να ‘χω φάει έτσι καλομαγειρεμένο φαί.\n—Ήσουνα από το δρόμο και σου φάνηκε, είπε με χαμόγελο το κορίτσι.\nΆρχισαν τότε να κουβεντιάζουν και πάνω στην κουβέντα ρώτησε ο νέος:\n— Αυτός ο όμορφος πύργος ποιανού είναι;\n— Του άρχοντα του τόπου, είπαν τα κορίτσια, μα δε μένει εδώ. Κάθεται στην πολιτεία κι είπε πως θα ‘ρχεται κάπου – κάπου μαζί με το γιο του να κυνηγά. Όμως πέρασαν τόσα χρόνια και δεν ήρθε ούτε αυτός ούτε ο γιος του.\n— Λέτε να ‘ρθει καμιά φορά ο γιος του κι όταν δει πόσο όμορφη είσαι, Τριανταφυλλιά, να σε ζητήσει γυναίκα του;\n— Μακάρι να ‘χα τέτια τύχη, είπε η Τριανταφυλλιά. Θα ‘χα τότε πλούσια φορέματα να φορώ και χρυσαφικά όσα θέλω.\n— Εσένα, Γαρυφαλλιά, αν σε ζητούσε γυναίκα του, τον έπαιρνες; ρώτησε το παλικάρι.\n— Αν τον έπαιρνα; είπε η Γαρυφαλλιά. Αμ, τι άλλο ήθελα στον κόσμο! Θα ζούσα τότε μέσα στις διασκεδάσεις και στις γιορτές.\n— Εσύ τον έπαιρνες, Βασιλικούλα; ρώτησε ο νέος τη μικρή.\n— Δεν ξέρω αν τον έπαιρνα, απάντησε αυτή. Εμένα δε με νοιάζει ούτε για λούσα και για χρυσαφικά, ούτε για γλέντια και για διασκεδάσεις. Θέλω μονάχα ο άντρας που θα πάρω να ‘ναι καλός κι εργατικός, να κοιτάζει το σπίτι του και να συμπονά τους φτωχούς και τους δυστυχισμένους. Αν ήταν τέτιος ο γιος του άρχοντά μας, τον έπαιρνα, αλλιώς όχι.\nΕίπαν κι άλλα πράγματα ώσπου άρχισε να σουρουπώνει και τότε ο νέος ευχαρίστησε τα κορίτσια κι έφυγε.\nΤό άλλο πρωί ακούστηκαν έξω από τον πύργο ποδοβολητά αλόγων. Ερχόταν ο άρχοντας μαζί με πολλούς άλλους άρχοντες κι αρχόντισσες, στον πύργο, να κυνηγήσουν. Βρήκαν τον πύργο έτοιμο, συγυρισμένο και τακτικό κι ο άρχοντας ευχαριστήθηκε. Κάλεσε τότε το γέρο υπηρέτη και του είπε:\n— Πιστέ μου και καλέ μου γέροντα, δεν ξέρω πώς να σ’ ευχαριστήσω που φρόντιζες τόσο πολύ τον πύργο μου, σα να ‘μουνα εγώ ο ίδιος και καλύτερα.\n— Αχ, άρχοντά μου, αποκρίθηκε αυτός, τίποτα δε θα μπορούσα να κάνω αν δεν είχα τη μικρή μου κόρη να με βοηθά. Αυτή ερχόταν κάθε πρωί, άνοιγε τα παράθυρα ν’ αεριστούν οι κάμαρες και να μπει ήλιος, κι έκανε ό,τι έπρεπε για να ‘ναι ο πύργος καθαρός και συγυρισμένος.\nΈνα παλικάρι τότε που έστεκε δίπλα στον άρχοντα, έσκυψε και του είπε σιγά – σιγά:\n— Δε στα ‘λεγα, πατέρα;\n— Απόψε το βράδυ, ξαναείπε στον υπηρέτη ο άρχοντας, θα γίνει μεγάλο τραπέζι και χορός στον πύργο. Σε παρακαλώ να στείλεις και τις θυγατέρες σου να διασκεδάσουν μαζί μας.\nΟ γέρος τα ‘χάσε ο κακομοίρης.\n— Ω, αρχοντά μου, είπε, μεγάλη η καλοσύνη σου. Μια και το προστάζεις, θα στις στείλω.\nΣαν ήρθε λοιπόν η ώρα της γιορτής, έφθασαν στον πύργο κι οι τρεις θυγατέρες του γέρο – υπηρέτη. Οι δυο μέγαλες με όμορφες μεταξωτές φορεσιές κι η τρίτη μ’ ένα απλό φουστανάκι που έδειχνε όμως τη χάρη της και την ομορφιά της.\nΟ άρχοντας τις δέχτηκε γελαστός και φώναξε στο γιο του:\n—Έλα, του είπε, να δεις τρία κορίτσια, που έπαιζες μαζί τους, σαν ήσουνα μικρός.\nΤο αρχοντόπουλο έτρεξε κοντά τους και τότε η Τριανταφυλλιά, η Γαρυφαλλιά κι η Βασιλικούλα έβγαλαν μια σαστισμένη φωνή. Ο γιος του άρχοντα του πύργου ήταν ο ίδιος στρατοκόπος που είχε έρθει .χτες στην αυλή τους κι είχε καθήσει μαζί τους ως το σούρουπο.\n— Καλώς ήρθατε, είπε το παλικάρι, χαίρομαι που σας ξαναβλέπω και τις τρεις. Μα πιο πολύ χαίρομαι για τη Βασιλικούλα που λογαριάζω να τη ζητήσω για γυναίκα μου, αν με θέλει κι αυτή. Δεν ξέρω αν είμαι καλός, Βασιλικούλα μου, είμαι όμως τυχερός που απάντησα μια κοπέλα σαν και σένα. Λοιπόν τι λες;\nΗ φτωχή κοπέλα τα ‘χάσε από τη χαρά της και δεν μπορούσε να βγάλει μιλιά. Σε λιγάκι όμως ήρθε ο ίδιος ο άρχοντας και την πήρε δίπλα του στο τραπέζι και σαν απόφαγαν, ανάγγειλε τους αρραβώνες του γιου του και της Βασιλικής.\nΣε λίγον καιρό παντρεύτηκαν κι η καλή κοπέλα έγινε αρχόντισσα του πύργου. Κι όλοι όσοι τη γνώριζαν, πλούσιοι και φτωχοί, δεν ήξεραν τι παινέματα να πρωτοπούν για τη νοικοκυροσύνη της, την απλότητά της και την καλή της καρδιά.


Καρκίνος: Είναι ασθένεια των γονιδίων μας; | Ευρωκλινική\nΤην τελευταία δεκαετία βιώνουμε τεράστια πρόοδο στην κατανόηση της βιολογίας του καρκίνου. Αυτό μεταφράζεται σε ραγδαίες εξελίξεις στην αντιμετώπιση πολλών καρκίνων, με σημαντική βελτίωση της επιβίωσης.\nΘα έπρεπε να είμαστε ιδιαίτερα αισιόδοξοι αν σκεφθούμε ότι από το 1991 μέχρι το 2018 οι θάνατοι από καρκίνο μειώθηκαν κατά 31%., ένα πολύ σημαντικό ποσοστό, που οφείλεται σε αλλαγές τρόπων ζωής (π.χ. μείωση καπνίσματος), στην πρόληψη, αλλά και κυρίως στις νέες θεραπείες. Η μείωση αυτή μεταφράζεται σε 3.200.000 λιγότερους θανάτους από καρκίνο σήμερα.\nΗ αποκρυπτογράφηση του ρόλου των γονιδίων στους μηχανισμούς καρκινογένεσης, οδηγεί σε νέα μονοπάτια, στον εντοπισμό συνεχώς νέων υπεύθυνων μεταλλάξεων και θεραπευτικών στόχων, αλλά και σε άλλες μεθόδους θεραπείας όπως είναι η ανοσοθεραπεία και νέα «έξυπνα» φάρμακα. Η απλή γνώση και κατανόηση στοιχειωδών μηχανισμών θα συμβάλει τόσο στην ψυχραιμότερη αντιμετώπιση του καρκίνου από την κοινωνία όσο και στην υιοθέτηση διαδικασιών πρόληψης. Είναι τελικά καλύτερα να ξέρουμε το γιατί δεν πρέπει καπνίζουμε από την απλή παραίνεση «να μη καπνίζουμε»\nΣε κάθε απλό κύτταρο του σώματός μας, υπάρχει μία δομή, ο πυρήνας, που είναι το κέντρο ελέγχου του κυττάρου. Μέσα στον πυρήνα υπάρχουν 23 ζεύγη χρωμοσωμάτων, που αποτελούνται από γονίδια. Τα γονίδια είναι περιοχές του DNA, κωδικοποιούν μηνύματα, που καθορίζουν την συμπεριφορά του κυττάρου και αποτελούν την βασική φυσική και λειτουργική μονάδα της κληρονομικότητας. Τα περισσότερα από τα γονίδια δίνουν τις οδηγίες (κωδικοποιούν) για την δημιουργία συγκεκριμένων πρωτεϊνών. Το μέγεθός τους κυμαίνεται από μερικές εκατοντάδες σε περισσότερες από 2 εκατομμύρια βάσεις. Το ανθρώπινο γονιδίωμα περιέχει 20.000 έως 25.000 γονίδια.\nΓονίδια και δημιουργία Καρκίνου\nΌλοι οι καρκίνοι οφείλονται σε κάτι που «δεν πήγε καλά» σε ένα ή περισσότερα γονίδια ενός κυττάρου. Έστω και μία μικρή αλλαγή σε μία βάση ενός γονιδίου, που ορίζεται σαν μετάλλαξη, μπορεί να συντελέσει στην δημιουργία ενός ελαττωματικού γονιδίου και να επηρεάσει έτσι την κανονική λειτουργία του, με αποτέλεσμα την γέννηση ενός ανώμαλου κυττάρου. Το κύτταρο αυτό θα διαιρεθεί, θα πολλαπλασιαστεί ανεξέλεγκτα και θα δημιουργήσει καρκινικές μάζες.\nΟι περισσότερες μεταλλάξεις συμβαίνουν κατά την διάρκεια της ζωής μας (επίκτητες ή σωματικές) και οφείλονται σε τυχαία λάθη κατά την κυτταρική διαίρεση ή στην επίδραση εξωτερικών παραγόντων όπως ορισμένες χημικές ουσίες του καπνού, η έκθεση στον Ήλιο κ.ά. που προκαλούν βλάβες στο DNA. Κάποιες άλλες μεταλλάξεις όμως κληρονομούνται (γενετικές). Υπάρχουν διάφοροι τρόποι αλλαγής του DNA.\nΓονίδια, των οποίων τα πρωτεϊνικά προϊόντα προωθούν την διαίρεση, την βιωσιμότητα και την ανάπτυξη του καρκινικού κυττάρου, αναστέλλοντας τον κυτταρικό θάνατο ονομάζονται ογκογονίδια.\nΓονίδια, των οποίων οι πρωτεΐνες άμεσα ή έμμεσα εμποδίζουν τον ανεξέλεγκτο πολλαπλασιασμό ή οδηγούν στον κυτταρικό θάνατο, είναι τα ογκοκατασταλτικά γονίδια.\nΣτα καρκινικά κύτταρα διακρίνονται περισσότερες γενετικές αλλαγές από τα φυσιολογικά. Ο καρκίνος του κάθε ασθενούς χαρακτηρίζεται από μοναδικούς συνδυασμούς γενετικών μεταβολών. Ακόμη και μέσα στο ίδιο κύτταρο υπάρχουν διαφορετικές αλλαγές (πολυμορφία του καρκινικού κυττάρου). Αυτή η γνώση, που συνεχώς εμπλουτίζεται οδηγεί σήμερα στην «Ογκολογία ακριβείας» και στην εξατομίκευση της θεραπείας, που περιμένουμε ότι θα είναι το μέλλον.\nΚληρονομούμενες μεταλλάξεις – Κληρονομικά καρκινικά σύνδρομα\nΚάποια ελαττωματικά γονίδια, που αυξάνουν τον κίνδυνο καρκίνου «περνάνε» (κληρονομούνται) από γονείς σε παιδιά. Αυτό συμβαίνει όταν η μετάλλαξη ενός γονιδίου γίνει μέσα σε γενετικά κύτταρα (ωοθήκες ή σπέρμα). Οι μεταλλάξεις αυτές αντιγράφονται σε κάθε απλό κύτταρο του σώματος και κληρονομούνται στις επόμενες γενεές. Είναι οι λεγόμενες γενετικές μεταλλάξεις. Όταν ένα άτομο γεννηθεί φέροντας ελαττωματικά γονίδια δεν σημαίνει ότι οπωσδήποτε θα πάθει καρκίνο, σημαίνει όμως ότι έχει μεγαλύτερες πιθανότητες να νοσήσει από ειδικούς τύπους καρκίνου σε σχέση με τον υπόλοιπο πληθυσμό, συνήθως σε νεαρότερη ηλικία. Για να παρουσιαστεί καρκίνος χρειάζονται ενδεχομένως και άλλες μεταλλάξεις. Στην ερώτηση αν ο καρκίνος είναι κληρονομικός, η απάντηση είναι ξεκάθαρα όχι. Οι κληρονομικοί καρκίνοι αφορούν μόνο το 5-10% των καρκίνων.\nΜεταλλάξεις και θεραπεία\nΗ αποκρυπτογράφηση του ανθρώπινου γονιδιώματος και η βαθύτερη γνώση του ρόλου των γονιδίων και της σημασίας ειδικών μεταλλάξεων, δημιουργούν τις προϋποθέσεις νέων πολύ αποτελεσματικών θεραπειών και οδηγούν στην εξατομίκευση της θεραπείας, που αποτελεί σημαντικό βήμα στην αντιμετώπιση του καρκίνου.\nΜε τις σημερινές μεθόδους μοριακής βιολογίας και τα εργαλεία, που έχουμε στην διάθεση μας, όπως η δυνατότητα ανίχνευσης πολλαπλών μεταλλάξεων με την μέθοδο αλληλούχισης νέας γενιάς (NGS – Next Generation Sequencing) μπορούμε πλέον να βρούμε την μοριακή ταυτότητα ενός όγκου. Έχουμε την δυνατότητα να επιλέξουμε την καταλληλότερη θεραπεία και να αποφύγουμε ενδεχόμενα τοξικές θεραπείες, που δεν θα έχουν όφελος για τον ασθενή. Ασθενείς με καρκίνους με πολλές μεταλλάξεις, που αποτελούν θεραπευτικούς στόχους όπως, ο καρκίνος του πνεύμονα ή το μεταστατικό μελάνωμα, με προσδόκιμο επιβίωσης λίγων μηνών, μπορούν να απολαύσουν πολλαπλάσιο και καλύτερο χρόνο ζωής.\nΗ Ιατρική ήταν και παραμένει πάνω απ’ όλα τέχνη, και οι καλλιτέχνες της πλέον δημιουργούν χρησιμοποιώντας νέα, βαθιά επιστημονικά υλικά.\nΒρίσκεστε εδώ:Αρχική Ιατρικά Άρθρα Άρθρα για ενήλικες Καρκίνος: Είναι ασθένεια των γονιδίων μας;


Έσσεξ : Αυτός είναι ο οδηγός του φορτηγού με τα 39 πτώματα - sofokleous10.gr\nΤο όνομα και την ταυτότητα του οδηγού που μετέφερε τις 39 σορούς, που ανακαλύφθηκαν στο Έσσεξ της Βρετανίας δίνουν στη δημοσιότητα τα βρετανικά ΜΜΕ.\nΌπως αναφέρει ο βρετανικός Guardian, πρόκειται για τον 25χρονο Μο Ρόμπινσον από τη Βόρεια Ιρλανδία, ο οποίος συνελήφθη ως ύποπτος φόνου μετά τη φρικτή αποκάλυψη.\nΌσον αφορά στο φορτηγό, φέρεται να ανήκει σε εταιρεία Ιρλανδού πολίτη. «Το φορτηγό καταχωρήθηκε στην Βάρνα υπό την επωνυμία μιας εταιρείας που ανήκει σε Ιρλανδό πολίτη» αναφέρει το υπουργείο Εξωτερικών της Βουλγαρίας.\nΤο βουλγάρικο δίκτυο BNR, χωρίς να κατονομάζει τις πηγές του, μεταδίδει ότι το φορτηγό εγγράφηκε στη Βουλγαρία στις 19 Ιουνίου 2017, και αποχώρησε από τη βαλκανική χώρα την επόμενη μέρα και εκ τότε δεν έχει επιστρέψει.\nΠού στρέφονται και τι εξετάζουν οι αρχές\nΑστυνομικός και ειδικός στο δουλεμπόριο μίλησε στους δημοσιογράφους δίνοντας μία πρώτη εικόνα τόσο για την τραγωδία όσο και για το πως σκοπεύει να κινηθεί η αστυνομία.\n«Τα 39 πτώματα βρέθηκαν στο πίσω μέρος του κοντέινερ πίσω από μία λευκή κουρτίνα. Ήταν μία πολύ φρικτή σκηνή», τόνισε ο Σίμους Λέχενι.\nΑυτό που εξετάζουν πρωτίστως οι αρχές είναι το αν οι νεκροί είχαν πέσει θύματα ενός οργανωμένου εγκλήματος το οποίο σχετίζεται με το δουλεμπόριο ή το λαθρεμπόριο.\n«Πρώτος μας στόχος είναι να βρούμε την ταυτότητα των 39 πτωμάτων, ωστόσο κάτι τέτοιο μπορεί να πάρει αρκετό χρόνο. Προς το παρόν αυτό που κάνουμε είναι να εξετάσουμε τα ρούχα που βρέθηκαν στην σκηνή του εγκλήματος ώστε να συλλέξουμε όσο περισσότερα στοιχεία γίνεται», τόνισε ο αστυνομικός.\nΠάντως το γεγονός ότι το φορτηγό έφτασε στο Έσσεξ το Σάββατο υποδεικνύει ότι τα πτώματα μπορεί να βρίσκονταν στο εμπορευματοκιβώτιο πάνω από τρεις μέρες.\nΟ Ρόμνεϊ θα ψηφίσει υπέρ της καταδίκης του προέδρου Τραμπ


Vo2 max καύση λίπους Privacy settings\nVo2 max καύση λίπους. Η επιστήμη πισω από την καύση λίπους\nΔευτέρα, 22 Οκτωβρίου Βελτιστοποιώντας την καύση λίπους με Αερόβια άσκηση Νο1 Σκοπός της αερόβιας άσκησης στο τρέξιμο vo2 max καύση λίπους, πέρα από την βελτίωση απώλεια βάρους metafit φυσικής κατάστασης vo2 max καύση λίπους η μεγιστοποίηση της χρήσης του σωματικού λίπους ως πηγής καυσίμου, είτε κατά τη διάρκεια της αερόβιας είτε κατά τη διάρκεια ωρών που ακολουθούν.\nΟ ανθρώπινος οργανισμός χρησιμοποιεί vo2 max καύση λίπους καύσιμά του κατά κύριο λόγο υδατάνθρακες και λίπος, είτε ασκείται είτε βρίσκεται σε ηρεμία. Τα καύσιμα αυτά καίγονται ταυτόχρονα, αλλά η ποσοστιαία συνεισφορά του κάθε καυσίμου εξαρτάται vo2 max καύση λίπους διάφορους παράγοντες όπως: Τα χαρακτηριστικά της αερόβιας άσκησης είδος, ένταση, διάρκεια Την διατροφή ειδικά γύρω από τις ώρες άσκησης Την τρέχουσα φυσική κατάσταση αρχάριος, προχωρημένος Περιβαλλοντικούς και ζέστη, κρύο και φυλετικούς Σε γενικές γραμμές, ως αερόβια άσκηση ορίζεται η άσκηση εκείνη η οποία vo2 max καύση λίπους ή βελτιώνει τη χρήση του οξυγόνου από τον οργανισμό.\nΑς πούμε ότι χωρίζουμε την αερόβια άσκηση σε 2 είδη: Αυτή που γίνεται με σταθερή και μέτρια ένταση πχ.\nΗ σημαντικότερη διαφαρά μεταξύ αυτών των δύο είναι ίσος ο τρόπος με τον οποίο καίγεται το λίπος σε κάθε περίπτωση. Στην αερόβια μέτρια έντασης καίγεται λίπος την ώρα εκτέλεσης της αερόβιας, ενώ στην αερόβια τύπου HIIT περισσότερο λίπος καίγεται τις ώρες που ακολουθούν.\nΠαρόλα αυτά το τελικό 24ωρο αποτέλεσμα είναι περίπου το ίδιο, με περισσότερο ίσως καρδιακά οφέλη στην περίπτωση της HIIT. Επί του παρόντος θα ασχοληθούμε με την περίπτωση της αερόβιας μέτριας έντασης.\nΜας ενδιαφέρει λοιπόν να μεγιστοποιήσουμε την καύση του λίπους γύρω από τις ώρες που κάνουμε αερόβια άσκηση. Ακολουθεί πίνακας με τις τυπικότερες περιπτώσεις: Ηλικία.


Καλλιεργώντας ραπανάκι - ΠΕΛΙΤΙ\n14 Οκτωβρίου 2020 / 2129\nΣτο χωριό μας τα λέγαμε ρεπανάκια ή ρεπάνια στα βιβλία τα γράφουν ραπανάκια. Τα ρεπάνια είναι πολύ γνωστά λαχανικά σε πολλά μεγέθη μικρά, μεγάλα, μακρόστενα, διαφορετικά χρώματα, άσπρα, κόκκινα, μαύρα, κ.λ.π διαφορετική γεύση γλυκό ή καυτερό.\nΚαλλιεργείτε για τη ρίζα του τραγανή και με πολύ χυμό. Είναι πολύ γνωστό ορεκτικό μπορούμε όμως να το βάλουμε σε σούπες και όχι μόνο.\nΑνάλογα με την εποχή φύτευσης τα ρεπάνια τα διαχωρίζουμε σε ανοιξιάτικα αλλά και φθινοπωρινά. Τα πιο γνωστά είναι αυτά που φυτεύονται το φθινόπωρο.\nΕίναι μια πολύ εύκολη καλλιέργεια που μπορεί να γίνει πολύ εύκολα και σε γλάστρες στο μπαλκόνι μας.\nΦυτρώνουν πολύ γρήγορα, αναπτύσσονται γρήγορα και δεν έχουν μεγάλες καλλιεργητικές απαιτήσεις.\nΑξίζει να δοκιμάσετε να τα καλλιεργήσετε στον κήπο σας ή στο μπαλκόνι σας.\nΤο ραπανάκι χρειάζεται δροσερό, σχετικά ψυχρό καιρό για να αναπτυχθεί, με ιδανικές θερμοκρασίες μεταξύ 13-19 °C. Είναι ανθεκτικό σε χαμηλές θερμοκρασίες και στον παγετό. Τα ραπανάκια είναι ευαίσθητα στη ζέστη, καθώς σε υψηλές θερμοκρασίες παρουσιάζουν πρόωρη άνθιση, κακή ανάπτυξη της ρίζας και καυτερή γεύση. Προτιμούμε να φυτεύουμε τα ραπανάκια σε ηλιοφανείς θέσεις το φθινόπωρο και ημισκιερές θέσεις την άνοιξη, ανάλογα με την περιοχή καλλιέργειας και την περίοδο φύτευσης. Επιλέγουμε αφράτα εδάφη, ψιλοχωματισμένα, πλούσια σε οργανική ουσία, ώστε να μπορέσει να αναπτυχθεί ικανοποιητικά το υπόγειο τμήμα του φυτού και με καλή αποστράγγιση προκειμένου να απομακρύνεται το νερό. Για να φυτέψουμε ραπανάκια σε γλάστρα, χρησιμοποιούμε γλάστρα με βάθος 15-25 εκατοστών, αναλόγως την ποικιλία του ραπανιού, και αφράτο φυτόχωμα.\nΤα ραπανάκια φυτεύονται με σπόρο, το φθινόπωρο από αρχές Σεπτεμβρίου μέχρι τέλη Νοεμβρίου, καθώς και στα τέλη του χειμώνα, την περίοδο Φεβρουαρίου-Μαρτίου. Σπέρνουμε τα ραπανάκια, αραιά, πάνω σε γραμμές, σε αποστάσεις φύτευσης 20-30 εκατοστών μεταξύ των γραμμών και σε βάθος χώματος 1-2 εκατοστών. Για διευκόλυνση μας, μπορούμε να ανακατεύσουμε το σπόρο του ραπανιού με άμμο, ώστε να πετυχαίνουμε αραιότερη σπορά με μεγαλύτερη ομοιομορφία. Αν τελικά διαπιστώσουμε ότι έχει γίνει πυκνή φύτευση, αραιώνουμε τα ραπανάκια, κρατώντας τα σε αποστάσεις 5 εκατοστών μεταξύ τους, για να επιτύχουμε ομαλή ανάπτυξη και ιδανικό σχηματισμό της ρίζας\nΤα ραπανάκια ευδοκιμούν σε δροσερό έδαφος και χρειάζονται συχνό πότισμα. Φροντίζουμε να μην αφήνουμε το επιφανειακό χώμα τους να στεγνώσει και ρυθμίζουμε τη συχνότητα ποτίσματος ανάλογα με τις βροχοπτώσεις που επικρατούν την συγκεκριμένη περίοδο.\nΤα ραπανάκια είναι έτοιμα για συγκομιδή 1,5-3 μήνες μετά τη σπορά. Ειδικά τα μικρά στρογγυλά ραπανάκια αναπτύσσονται πολύ γρήγορα και μπορούμε να τα απολαύσουμε στον 1,5 μήνα μετά τη σπορά. Η συγκομιδή της φθινοπωρινής φύτευσης ραπανακιών γίνεται από τέλη Οκτώβρη ως τέλη Ιανουαρίου. Καθώς τα ραπάνια μας βρίσκονται κάτω από το έδαφος, είναι καλό να σημειώνουμε στο ημερολόγιο μας πότε έγινε η σπορά κάθε ραπανακιού, ώστε να γνωρίζουμε τον χρόνο συγκομιδής. Κατά τη συγκομιδή, αφού βγάλουμε το ραπανάκι από το έδαφος, κόβουμε το φύλλωμα του και το βάζουμε στο ψυγείο αμέσως για να συντηρηθεί καλύτερα.\nΤο ραπανάκια αναπτύσσονται γρήγορα και μπορούν να δημιουργήσουν επιτυχημένες συγκαλλιέργειες ανάμεσα σε λάχανα, κουνουπίδια, μπρόκολα, μαρούλια και παντζάρια. Η συγκαλλιέργεια φυτών είναι μία οικολογική μέθοδος κατά την οποία καλλιεργούμε διαφορετικά φυτά στον ίδιο χώρο, έχοντας πολλαπλά οφέλη.\nΓια να πάρουμε σπόρο αφήνουμε μερικά ραπανάκια, την άνοιξη θα βγάλουν ανθοφόρο στέλεχος όπου θα δέσει σε κάψα. Όταν ξεραθεί μπορούμε να βάλουμε όλες τις κάψες μέσα σε ένα τσουβάλι να το πατήσουμε με τα πόδια και μετά σιγά, σιγά να το λιχνίσουμε στον αέρα.\nΣτεγνώνουμε τους σπόρους σε σκιά για μια εβδομάδα.\nΤα γεώμηλα της Άνω Βροντού Σερ...\n23 Οκτωβρίου 2021 / 474


Hands Untied - Outview\nΤο Ισραήλ χαρακτηρίζεται ως μια χώρα παραδόξου. Μια χώρα με ένα φιλόξενο ανοιχτόμυαλο πολιτισμό αλλά παράλληλα και με αυστηρές παραδόσεις που μπορεί να είναι δύσκολο να δεχτεί ένας μοντέρνος πληθυσμός.\nΠαρά την αφθονία των κινηματογραφιστών στο Ισραήλ κανείς δεν περίμενε πως μια μέρα το Ισραήλ θα μπορούσε να γίνει μια χώρα γνωστή για την παραγωγή του LGBT κινηματογράφου. Τις τελευταίες δεκαετίες βλέπουμε την άνοδο σκηνοθετών όπως οι Amos Guttman, Eytan Fox, Dan Wolman, Tomer Heymann και άλλοι που έχουν αποδειχτεί πραγματικά πρωτοπόροι στο να αλλάξουν τις ήδη υπάρχουσες νοοτροπίες και συντηρητισμούς.\nΑυτό το “νέο” σινεμά προκαλεί, αμφισβητεί και αναζωογονεί το Ισραήλ. Αυτό το ντοκιμαντέρ προσφέρει ένα εξαιρετικό ντοκουμέντο αυτού του θέματος με συνεντεύξεις από γνωστούς σκηνοθέτες και αρχειακό υλικό.\nΟι σκηνοθέτες που εμφανίζονται στο ντοκιμαντέρ έχουν φιλοξενηθεί τα τελευταία χρόνια από το Outview Film Festival.\nΜε την υποστήριξη της Πρεσβείας του Ισραήλ στην Αθήνα και του Γαλλικού Ινστιτούτου


ΕΛΛΗΝΙΚΟ ΗΜΕΡΟΛΟΓΙΟ – 21 ΜΑΪΟΥ | Ἑλληνοϊστορεῖν-Ἑλληνικὸ Ἡμερολόγιο\nΕΛΛΗΝΙΚΟ ΗΜΕΡΟΛΟΓΙΟ – 21 ΜΑΪΟΥ\n21 Μαΐου 2021 ΕΛΛΗΝΙΚΟ ΗΜΕΡΟΛΟΓΙΟ\tΣχολιάστε\nΗ γερμανική εισβολή στην Κρήτη\n428 π. Χ..—Η σημερινή ημέρα φέρεται ως ημερομηνία γεννήσεως τού μεγάλου φιλόσοφου Πλάτωνα. Είναι ο πλέον γνωστός μαθητής τού Σωκράτη, τον οποίο γνώρισε σε νεαρή ηλικία και έμεινε μαζί του μέχρι τον θάνατό του. Ίδρυσε την φιλοσοφική σχολή Ακαδημία, ενώ προσπάθησε ανεπιτυχώς να υλοποιήσει την Ιδανική του Πολιτεία στις Συρακούσες. Μετά από αυτό, επέστρεψε στην Αθήνα και μέχρι το θάνατό του ασχολήθηκε με την διδασκαλία και την συγγραφή φιλοσοφικών έργων. Η επίδραση τού έργου του στην αρχαιότητα, την ελληνική μεσαιωνική περίοδο, και την δυτική αναγέννηση, είναι σημαντική.\n763.—Καθαιρείται ο Οικουμενικός Πατριάρχης Ιωαννίκιος ο Γ΄.\n878.—Οι Άραβες έπειτα από δίμηνη πολιορκία κυριεύουν τις Συρακούσες. Οι εσωτερικές διαμάχες είχαν αποδυναμώσει την Ρωμαϊκή Αυτοκρατορία, με αποτέλεσμα οι Άραβες να εισβάλλουν στην Σικελία και την Κρήτη.\n1295.—Ο Μιχαήλ Θ΄ Παλαιολόγος, αναγορεύεται συναυτοκράτορας τού πατέρα του, Ανδρόνικου Β΄ Παλαιολόγου, και θα παραμείνει στον θρόνο μέχρι τις 12 Οκτωβρίου τού 1320. Κατά την διάρκεια τής βασιλείας, ο Ανδρόνικος προσπάθησε (ανεπιτυχώς) ν’ αντιμετωπίσει την εξαιρετικά δυσμενή οικονομική κατάσταση τής Αυτοκρατορίας, εφαρμόζοντας αύξηση των εισφορών σε είδος με ένα νέο νόμο, το λεγόμενο «σιτόκριθον» και ελαχιστοποιώντας δραματικά τις στρατιωτικές δαπάνες, με την μείωση τού στρατού ξηράς και την κατάργηση τού στόλου το 1284.\n1453.—Κατά την ημέραν αυτήν, ο Μωάμεθ ο Β΄ έθεσεν εις εφαρμογήν το τελευταίον από τα σχέδιά του διά την εκπόρθησιν τής Κωνσταντινουπόλεως. Σανιδωτή οδός, κατακευασθείσα εις μίαν μόνην νύκτα, ετοποθετήθη επί των ύπερθεν τού Διπλοκιονίου, Γαλατά και Πέραν υψωμάτων. Διά τής οδού ταύτης, ήτις ηλείφθη με λιπαράς ουσίας, εβδομήκοντα τουρκικά πλοία μετεφέρθησαν από τού Βοσπόρου εις τον Κεράτιον κόλπον, ούτω δε η Κωνσταντινούπολις απεκλείσθη και από θαλάσσης.\n1571.—Ενόσω διαρκούσε η πολιορκία τής Κύπρου, μωαμεθανοί και κουρσάροι πειρατές κατέστρεφαν ανενόχλητοι τα υπόλοιπα ελληνικά νησιά. Πειρατικά από την Μπαρμπαριά αποβίβασαν τα στίφη τους στα νησιά των Στροφάδων, έκλεψαν τα πάντα, σέρνοντας ταυτόχρονα όλους τους κατοίκους μαζί με είκοσι πέντε ιερομόναχους και δέκα δόκιμους τής Ιεράς Μονής σαν σκλάβους.\n1583.—Ιππότες πειρατές τής Μάλτας, ήρθαν σε συμβιβασμό με τους Βενετούς τής Κρήτης, επιστρέφοντάς τους καράβι το οποίο κούρσεψαν κοντά στο ακρωτήριο Σαλμόνι. Είχαν σαλπάρει γιά Μάλτα με την λεία τους, αλλά ένας αντίθετος άνεμος τους οδήγησε πίσω.\n1611.—Ο στολίσκος των κουρσάρικων τής Φλωρεντίας πιάνει ένα μικρό καραμουζάλ (είδος πλοίου) με φορτίο σταφίδας, στον κάβο Καραμπουρνού (Μέλαινα άκρα). Οι περισσότεροι τούρκοι πρόλαβαν να εγκαταλείψουν το πλοίο, γι’ αυτό και οι Δυτικοί έπιασαν μόνον τρείς, τους οποίους κράτησαν ως σκλάβους.\n.—Την ίδια ημέρα, κοντά στο Σίγρι τής Μυτιλήνης, αιχμαλώτισαν ακόμη ένα παρόμοιο σκάφος αλλά σε αυτό οι τούρκοι αιχμάλωτοι έφτασαν τους 34.\n.—Επί πλέον αργότερα την ίδια ημέρα, τα πειρατικά των Μεδίκων κούρσεψαν και άλλα δύο εμπορικά πλοιάρια κοντά στην Τένεδο, σκλαβώνοντας 18 ανθρώπους οι οποίοι επέβαιναν σε αυτά.\n1640.—Η Ιερά Μονή Καμίνου (ή Κάμενας), στην Βόρειο Ήπειρο, γίνεται Σταυροπήγια. Το ιστορικότατο μοναστήρι χτίστηκε το έτος 1032, επί Αυτοκράτορα Ρωμανού τού Αργυρού και Πατριάρχη Αλέξιου Στουδίτη, διακρινόμενο ιδιαίτερα τόσο γιά την θρησκευτική του αποστολή, όσο επίσης την εκπαιδευτική, καθ’ ότι διατηρούσε σχολή στην διάρκεια των ετών 1275 – 1627 (!!).\n1732.—Ὁ Ὁσιομάρτυς Παχώμιος, ἀπεκεφαλίσθη γιά τήν πίστη.\n1797.—Υπό τις πιέσεις των Γάλλων τού μεγάλου Ναπολέοντα, καταργείται το Αριστοκρατικό Πολίτευμα τής Βενετίας στην Κέρκυρα. Οι Γάλλοι, επέβαλαν δικό τους Δημοκρατικό Πολίτευμα/σύστημα και κατάργησαν τις τάξεις που είχαν δημιουργήσει οι Βενετοί στο νησί.\n1821.—Η νήσος Σέριφος υψώνει την σημαία τής Επαναστάσεως.\n.—Ο Θεόδωρος Κολοκοτρώνης απελευθερώνει την Ζαράκοβα Αρκαδίας, την οποία κάνει κέντρο εφοδιασμού τής επαρχίας. Ο Δημήτριος Πλαπούτας οδηγεί τα σώματα τού Χρυσοβιτσίου και τής Πιάνας στα Τρίκορφα Αρκαδίας.\n.—Ο Δημήτριος Μακρής υψώνει την Σημαία τής Επαναστάσεως στο Αιτωλικό (βλ.και 20/5). Στις 21 Μαΐου, οι τούρκοι τού Ανατολικού (Αιτωλικού) παρέδωσαν τα όπλα τους στον Μακρή, εγκατέλειψαν την πόλη τους και κατέφυγαν στο Βραχώρι (Αγρίνιο). Η εύκολη κατάληψη τού Μεσολογγίου και τού Αιτωλικού (Ανατολικού), έπεισε και τον διστακτικό Βαρνακιώτη να σηκώσει την σημαία τής ελευθερίας. Ο Γεώργιος Βαρνακιώτης ήταν ο σημαντικότερος οπλαρχηγός τής Δυτικής Ρούμελης και η απόφασή του ήταν το σύνθημα γιά τον γενικό ξεσηκωμό των Ρωμιών τής περιοχής.\n.—Ο Ελληνικός στόλος υπό τους Μιαούλη, Μπόταση κανονιοβολεί το φρούριο τού Ρίου και στην συνέχεια ναυμαχεί χωρίς σοβαρές επιτυχίες με τον τουρκικό. «Ὁ Ἑλληνικὸς στόλος ἐν Ῥίῳ τῶν Πατρῶν. Κανονιοβολισμὸς τοῦ φρουρίου. Ναυμαχία ἀμφίρροπος ὑπὸ τοὺς Νικόλαον Γκίκαν Μπότασην, Ἀναστ. Κολανδροῦτσον καὶ Ἀ. Κριεμάδην.»\n.—Δεύτερη σύσκεψη κρητικών οπλαρχηγών και προκρίτων στα Γλυκά Νερά Σφακίων γιά τον Αγώνα. Συγκροτείται η Καγκελαρία. Συνήλθον στο Λουτρό όλοι οι πρόκριτοι των Σφακίων και εξέλεξαν εκ των πλέον ευκατάστατων και συνετών, έξι άνδρες. Τους Πρωτόπαπα Γεώργιον, Χατζηπώλιον, Παπαδάκη Σήφη, Βουρδουμπά Στρατή, Κριαρά Ανδρέα και Ψαρουδάκη Αντώνη, ίνα ούτοι διευθύνουσι πολιτικώς και οικονομικώς τον Αγώνα, και ονόμασαν την επιτροπή “Καγκελαρία Σφακιών”· Γραμματέας ορίσθη ο πρόσφυγας Φλαμπουριάρης Δημήτρης εξ Ηράκλειου, ως σφραγίδα δε εχρησιμοποίουν μία εικόνα της Πανάγιας τού Λουτρού. Οι πλείστοι τούτοι ήσαν εμποροπλοίαρχοι γνωστοί σε όλας τας εμπορικάς πόλεις τής Μεσογείου και τού Ευξείνου Πόντου.\n.—Αφού ο Θεόδωρος Βλαδιμηρέσκου διαχώρισε την θέση του από τις υπόλοιπες επαναστατικές δυνάμεις, ο Γεωργάκης Ολύμπιος τον συνέλαβε και κατόπιν τον οδήγησε στο Τιργοβίστι όπου βρισκόταν ο Αλέξανδρος Υψηλάντης.\n1823.—Αρχίζει η πολιορκία Κισσάμου Κρήτης από τους επαναστατημένους Έλληνες. Η άφιξη τού Αρμοστή Τομπάζη στην Κρήτη με πέντε πολεμικά και τρία φορτηγά, καθώς και 600 άνδρες, οι περισσότεροι από τους οποίους ήταν Ηπειρώτες, βοήθησε στην πολιορκία Κισσάμου. Οι τούρκοι με έντιμη συνθήκη που τους πρότεινε ο Αρμοστής, δέχτηκαν τελικά να αναχωρήσουν με τα όπλα τους γιά τα Χανιά στις 25 Μαΐου 1823. Ο Τομπάζης είχε φτάσει στην μεγαλόνησο στις 19 Μαΐου (κατ’ άλλες πηγές στις 21/5), όπου αφού πέτυχε με συστηματικές επιχειρήσεις την παράδοση τού φρουρίου τού Κισσάμου, κατέβαλε προσπάθειες γιά την συμφιλίωση των Κρητών οπλαρχηγών. Συγκάλεσε συνέλευση στα Σφακιά γιά έγκριση νέου πολιτεύματος, βάσει τού οποίου ο Αρμοστής συγκέντρωνε στα χέρια του την ανώτατη στρατιωτική και πολιτική διοίκηση τής νήσου, η δε εξουσία του δεν θα πήγαζε από τις τοπικές συνελεύσεις, αλλά από την Ελληνική Κυβέρνηση στην οποία μόνο ήταν υπόλογος.\n1825.—Οι τούρκοι κανονιοβολούν το Μεσολόγγι και καταστρέφουν τον Προμαχώνα Μπότσαρη. «Κανονιοβολισμὸς Μεσολογγίου ὑπὸ Μεχμὲτ Ῥεσὶτ πασᾶ Κιουταχῆ, ἐξ οὗ κατέπεσεν μέρος τοῦ προμαχῶνος Μπότσαρη καὶ ἐφονεύθη ὁ ἀρχιπυροβολητὴς Δ.Σιδέρης.»\n.—«Ὁ Ἰμπραὴμ πασᾶς ἐκυρίευσε τὴν Κυπαρισσίαν.» Ο Ιμβραήμ πασάς κυρίευσε την Κυπαρισσία και την κατέστρεψε.\n1828.—«Ἀφίχθησαν εἰς Αἴγιναν οἱ παρὰ τῆς Μ. Ἐκκλησίας σταλέντες Ἀρχιερεῖς καὶ ἐνεχείρισαν εἰς τὸν Κυβερνήτην συνοδικὴν ἐπιστολὴν προτρέπουσαν τοὺς Ἕλληναν εἰς ὑποταγὴν πρὸς τὸν Σουλτάνον.» Κατόπιν εξαναγκασμού από την Υψηλή Πύλη, ένας από τους πλέον μορφωμένους Οικουμενικούς Πατριάρχες, από την Θράκη, ο Αγαθάγγελος, απέστειλε μήνυμα στον Καποδίστρια ζητώντας του κατάπαυση των εχθροπραξιών με τους τούρκους και συναίνεση μετ’ αυτών. Οι απεσταλμένοι τού Αγαθάγγελου, μητροπολίτες Νίκαιας, Χαλκηδόνος, Λαρίσης και Ιωαννίνων, αφού πρώτα συνάντησαν τον αιμοβόρο Ιμπραήμ δείχνοντάς του την χειρόγραφη επιστολή τού Πατριάρχη σε μία προσπάθεια να κατευνάσουν το μένος των σφαγών του στην Πελοπόννησο, κατόπιν έφθασαν στον Κυβερνήτη. Βεβαίως, ο Καποδίστριας αρνήθηκε.\n1829.—Μεταξύ Θηβών και Πυρίου έγινε μάχη Ελλήνων, με αρχηγό τον Μαυροβουνιώτη και τούρκων. Η μάχη ήταν ισόπαλη. «Μάχη μεταξὺ τῆς πόλεως Θηβῶν καὶ τοῦ χωρίου Πυρίου ἀμφίρροπος ἐν ᾖ ἀρχηγοὶ τῶν μὲν Ἑλλήνων ἦσαν οἱ Δημ. Ὑψηλάντης, Βάσσος Μαυροβουνιώτης, Κομνᾶς Τράκας, Δημ. Εὐμορφόπουλος, τῶν δὲ τούρκων Ἰσμαΐλμπεης Ἀγάτζας καὶ Ὀμὲρ πασᾶς τῆς Καρύστου.»\n1830.—Ο Λεοπόλδος τού Σαξ Κόμπουργκ απηύθυνε προς τους πληρεξούσιους των Μεγάλων Δυνάμεων την τελευταία του διακοίνωση σε επιτιμητικό ύφος, αιτιολογώντας τους την απόφασή του να αποποιηθεί τού Ελληνικού θρόνου. Εφ’ όσον η Ελληνική Γερουσία και το Έθνος αντιτίθεντο στις συμμαχικές αποφάσεις τού Πρωτοκόλλου τού Λονδίνου γιά τον καθορισμό των ορίων τού ελληνικού κράτους, ο ίδιος, όπως ανέφερε, δεν μπορούσε να αναλάβει την ηγεμονία ενός λαού και να τον βιάσει να παραχωρήσει τα υπάρχοντα και την ιδιοκτησία του στους εχθρούς του. Στην αντίθετη περίπτωση θα έπρεπε να ενωθεί με την απόφαση των υπηκόων του και να εναντιωθεί στην εκπλήρωση των όρων τής Συνθήκης. Ορισμένοι ιστορικοί θεωρούν ως αίτιο αρνήσεώς του το γεγονός ότι ως θείος τής ανήλικης πριγκίπισσας Βικτωρίας, θα προεβάλλετο από το κόμμα των Ουίγων ως κηδεμόνας και αντιβασιλέας τής Μεγάλης Βρετανίας.\n1835.—Αμέσως μετά από την ενηλικίωσή του, ο Όθωνας ανέλαβε προσωπικά την διακυβέρνηση τής χώρας εφαρμόζοντας νέα μέτρα.\n1859.—Οι τούρκοι αρχίζουν υποχρεωτικές στρατεύσεις Ελλήνων σε περιοχές τής Μακεδονίας. Η διάρκεια τής θητείας τους στον στρατό ήταν τρία έτη.\n1864.—Ένωση των Επτανήσων με την μητέρα Ελλάδα. Ο Θρασύβουλος Ζαΐμης, ως επίτροπος τού Βασιλέως τής Ελλάδος Γεωργίου τού Α΄, παραλαμβάνει τας υπό τής Αγγλίας παραχωρηθείσας Ιονίους νήσους στο ανάκτορο τού Αρμοστού Ερρίκου Στόρξ. Η Αυτής Μεγαλειώτης Βασίλισσα τού Ηνωμένου Βασιλείου τής Μεγάλης Βρετανίας, συνήνεσεν να παραιτήση την προστασίαν των Επτανήσων μετά των προσαρτημάτων αυτών.\n1865.—Νικητής των εκλογών αναδεικνύεται ο Α. Κουμουνδούρος. Κατά την διάρκεια τής θητείας τής κυβερνήσεως Κουμουνδούρου, διεξήχθησαν βουλευτικές εκλογές στις 4 Μαΐου τού 1865. Αν και δεν εξασφάλισε παρά σχετική μόνο πλειοψηφία, η κυβέρνηση διατηρήθηκε και μετά τις εκλογές, καθώς ο Κουμουνδούρος ζήτησε άμεσα έκφραση εμπιστοσύνης από το νέο Κοινοβούλιο, την οποία και έλαβε.\n1867.—Ήττα των Κρητών επαναστατών στο Λασίθι.\n1880.—(π.ημ.) Ἡ ἄγνωστη Ἑλληνικὴ ἐξέγερση μὲ στόχο τὴν Ἕνωση τῆς Μακεδονίας μὲ τὸ Ἑλληνικὸ Βασίλειο καὶ ἡ παραποίηση ἱστορικῶν στοιχείων ἀπὸ τὴν σκοπιανὴ προπαγάνδα. Σὰν σήμερα συγκεντρώθηκαν στὸν Γράμμο οἱ προσωρινὰ ἐκλεγμένοι ὡς ἐκπρόσωποι τοῦ Ἑλληνικοῦ, σλαβικοῦ καὶ ἀλβανικοῦ στοιχείου τῆς Μακεδονίας, γιὰ νὰ ἐξετάσουν ἀπὸ κοινοῦ τὴν πολιτικὴ τους θέση, δεδομένου ὅτι ἡ Ὑψηλὴ Πύλη δὲν παραχωροῦσε αὐτόνομο καθεστώς στὴν Μακεδονία. Ἤδη στὴν περιοχὴ Ὀλύμπου-Πιερίων, εἶχε συσταθεῖ «Ἡ Προσωρινὴ κυβέρνηση τῆς Μακεδονίας», τὸ κίνημα τῆς ὁποίας γρήγορα ἐπεκτάθηκε στὴν εὐρύτερη περιοχὴ τῆς Μακεδονίας, ἀπ’ τὴν Κοζάνη καὶ τὴν Καστοριᾶ μέχρι τὴν Φλώρινα καὶ τὸ Μοναστήρι. Παρ’ ὅλη τὴν συνεργασία μὲ σλαβικὰ καὶ ἀλβανικὰ στοιχεῖα, ὁ ἔλεγχος παρέμενε σὲ ἑλληνικὰ χέρια καὶ σκοπὸς ἦταν ἡ Ἕνωση τῆς Μακεδονίας μὲ τὸ Ἑλληνικὸ Βασίλειο.\n1892.—Απεβίωσε στην Γαλλία ο εθνικός ευεργέτης, Κωνσταντίνος Ζάππας, από το Λάμποβο τής Β. Ηπείρου. Ήταν εξάδελφος τού Ευάγγελου Ζάππα και γεννήθηκε το 1814. Διαδραμάτισε κύριο ρόλο, μαζί με τον εξάδελφό του στην αναβίωση των Ολυμπιακών αγώνων και μερίμνησε γιά την ανέγερση (1874-1888) τού καλλιμάρμαρου Ζαππείου Μεγάρου στην Αθήνα. Με επιδοτήσεις από την προσωπική περιουσία του, χτίστηκαν τα πρότυπα Ζάππεια παρθεναγωγεία στην Κωνσταντινούπολη καθώς και πολλά άλλα εκπαιδευτήρια σε πολλές πόλεις και κωμοπόλεις τής Ηπείρου και τής Θράκης, ενώ συστήθηκαν υποτροφίες γιά την μετεκπαίδευση σπουδαστών στις γεωργικές σχολές τής Δυτικής Ευρώπης.\n1901.—Εγκαίνια τού ‘’Μανωλοπούλειου Νοσοκομείου’’ στον Πύργο Ηλείας.\n1905.—Το σώμα τού Πελοποννήσιου καπετάν Ρέμπελου, συνοδευόμενο από τον Μοναστηριώτη Μακεδονομάχο Αντώνιο Ζώη, φθάνει κοντά στο χωριό Μπέτσιστα (περιοχή Μοριχόβου). Γύρω στα μεσάνυκτα μπήκαν στο χωριό και διέμειναν στην κατοικία τού βουργαρόφρονα ιερέα. Την επόμενη ημέρα μετέβησαν στα καλύβια τού Σαλτσογιάννη όπου παρέμειναν αρκετό διάστημα.\n.—Οι φονιάδες βούργαροι συνεχίζουν το αιματοβαμμένο έργο τους στην Μακεδονία. Δολοφόνησαν τον Δημήτριο Γκουλέ από το χωριό Ραπές τού Μοναστηρίου.\n.—Την ίδια ημέρα, φονεύουν επίσης αγρίως και έναν άλλο συντοπίτη τού Δημήτριου Γκουλέ, τον Ιωάννη Μπόϊο.\n.—Σε παρακείμενο χωριό, την Οψίρινα Μοναστηρίου, άλλη συμμορία βούργαρων δολοφονεί τον Έλληνα Αβραάμ Μποζίνου και τον μόλις δύο ετών γυιό του. Ο άτυχος Έλληνας κρατούσε το παιδί του στην αγκαλιά, και η σφαίρα διαπέρασε τα σώματά τους. Οι βούργαροι συνεχίζουν την τρομοκρατία στην Μακεδονία με ανηλεείς σφαγές αμάχων.\n1906.—Αντιδράσεις, γιουχαϊσμοί και παρ’ ολίγον έκτροπα σε βούργαρους δασκάλους στην πόλη των Σερρών.\n1907.—Μακεδονομάχοι καταφέρνουν να εξουδετερώσουν βούργαρο προεστό στο Ερνίκιοϊ ( ; ).\n1908.—Το σώμα τού Κρήτα Μακεδονομάχου Εμμ. Γ. Σκουντρή, αποτελούμενο από είκοσι επτά άνδρες, λημεριάζει χαράματα απέναντι από το χωριό Κουσμάτ των Γρεβενών. Καθόσον η θέση τους ανακαλύφτηκε, αναχώρησαν και την επόμενη κιόλας ημέρα έφτασαν στο λημέρι Ανδάνα κοντά στο χωριό Μαυρονόρο, αλλά έφυγαν κι’ από εκεί το απόγευμα γιά να καταλήξουν μετά από ημέρες στο λημέρι Μέγα κοντά στην Ι. Μονή Αγίας Τριάδος. Το σώμα τού Σκουντρή υπήρξε εξαιρετικά σκληρό απέναντι στους εχθρούς. Εκινείτο συνεχώς καλύπτοντας μία μεγάλη περιοχή προς αναζήτησή τους.\n1911.—Τερματίζονται στην ελληνική Βουλή οι εργασίες γιά την αναθεώρηση τού Συντάγματος, το οποίο ψηφίζεται στο σύνολό του.\n1912.—Υπογράφεται μεταξύ Σερβίας και βουργαρίας στρατιωτική σύμβαση ως συνέχεια τής Συνθήκης Αμυντικής Συμμαχίας (βλ.29/2).\n1913.—«Ημέρα τής εορτής τού βασιλέως Κωνσταντίνου Α΄ και μετάβασίς του εις την εν Χανίοις “Τριμάρτυρα” διά την δοξολογίαν.»\n1915.—Η οπερέτα τού Σπυρίδωνα Σαμάρα, με τίτλο «Η πριγκίπισσα τής Σάσωνος». Με την νήσο Σάσωνα ήδη υπό αλβανική κατοχή, και πιθανόν υπό την επίδραση τού γεγονότος, ανέβηκε στο Δημοτικό Θέατρο Αθηνών από το Γ΄ Ελληνικό Μελόδραμα η τρίπρακτη οπερέτα τού Σπυρίδωνα Σαμάρα, με τίτλο: «Η Πριγκίπισσα τής Σάσωνος» σε κείμενο Ν. Λάσκαρη και Π. Δημητρακόπουλου. Η νήσος Σάσων βρίσκεται στην είσοδο τού κόλπου τού Αυλώνα και ενσωματώθηκε με την Ελλάδα τον Μάρτιο τού 1864 μαζί με τα Επτάνησα. Η κυβέρνηση Βενιζέλου, με τον νόμο 272 που κυρώθηκε στις 9/5/1914, παραχώρησε Ελληνικό έδαφος στην αλβανία υπό την «συμμαχική» πίεση.\n1919.—Ο Ελληνικός Στρατός στην Μικρά Ασία συνεχίζει την προέλασή του προς την περιοχή Οδεμισίου.\n.—Η Ακαδημία των Ηθικών και Πολιτικών Επιστημών τού Παρισιού, εκλέγει ως μέλος της τον πρωθυπουργό Ελευθέριο Βενιζέλο.\n1920.—Η παράσταση τού ήρωα Κατσαντώνη, τα σχέδια δολοφονίας τού Βενιζέλου και η λογοκρισία. Στην «Καθημερινή» τής 21ης Μαΐου, αναφέρεται η διακοπή παραστάσεως θεάτρου σκιών στην Πάτρα, με θέμα τον ήρωα οπλαρχηγό Κατσαντώνη και η σύλληψη τού καραγκιοζοπαίχτη και των βοηθών του. Σύμφωνα με την ανταπόκριση, «[…] ο φόβος τού αντιδραστισμού και τού Κωνσταντινισμού εξάπτει τόσον την φαντασίαν των εφαρμοζόντων τον περίφημον Νόμον 755, ώστε να περιλάβουν εις την δικαιοδοσίαν των, τον αθώον Καραγκιόζην. Εις τους χαρτίνους ήρωας τού θιάσου του, ανεκάλυψαν σχέδια ανατρεπτικά τού καθεστώτος, δολοφονίας τού κ. Βενιζέλου, συνωμοσίας περί επαναφοράς τού Κωνσταντίνου και όλα τα σχέδια περί των οποίων ωμίλησε τον τελευταίον καιρόν ο κ. Βενιζέλος εις την Βουλήν.» Αφορμή τού περιστατικού ήταν μία σκηνή τού έργου, όπου ο Καραγκιόζης προσπαθεί να προκαλέσει την οργή τού θείου του, τού Μπάρμπα Γιώργου εναντίον τού Βεληγκέκα, ώστε να προκύψει ο καθιερωμένος ξυλοδαρμός τού τελευταίου. Ο Μπάρμπα Γιώργος πείθεται και αναθέτει στον Καραγκιόζη να τον ειδοποιήσει όταν θα περνούσε ο Βεληγκέκας. Στην φράση τού Καραγκιόζη : «Μπάρμπα έρχεται. Το νου σου να τον λιανίσεις», η παράσταση διακόπηκε από τον Ανθυπασπιστή τής Αστυνομίας και οι συντελεστές της οδηγήθηκαν στο τμήμα…\n.—Στο μέτωπο τής Μικράς Ασίας γίνεται δράση περιπόλων.\n1921.—Η Ελληνική Στρατιά δρα με περιπόλους.\n1922.—Ο αντιπρόσωπος τής Αρμενίας, Xαρονιάν, αποσαφηνίζοντας τους όρους τής Ποντο-αρμενικής συνεννοήσεως, «[…] υπέδειξεν ανάγκην όπως Έλληνες Πόντου ενώσωσι ενεργείας των μετ’ Αρμενίων προς διατήρησιν ορίων Συνθήκης Σεβρών με οιουσδήποτε όρους εν προσεχεί μέλλοντι αποχής αυτών από Αρμενικού Κράτους και εγγυήσεις αυτονομίας κατά το διάμεσο διάστημα.»\n.—Σε ολόκληρο το Μέτωπο τής Μικράς Ασίας επικρατεί ηρεμία.\n1930.—Ο υπουργός Παιδείας Γεώργιος Παπανδρέου, υλοποιεί την εκπαιδευτική του μεταρρύθμιση, η οποία στηρίζεται πάνω στην αναμόρφωση τού δημοτικού σχολείου ως εξατάξιου, αυτοτελούς και υποχρεωτικού.\n1932.—Μετά τα απεργιακά κύματα και τις πανελλήνιες διαδηλώσεις, λόγω των εξαιρετικά αυξημένων τιμών σε βασικά είδη, η κυβέρνηση Βενιζέλου, απαντά με… έκτακτα στρατιωτικά μέτρα (!).\n1938.—«Εδώ Αθήναι». Με τον τίτλο αυτό βγήκε στον αέρα η πρώτη επίσημη εκπομπή τής τότε Υ.Ρ.Ε. (Υπηρεσίας Ραδιοφωνικών Εκπομπών) από τους ραδιοθαλάμους Ζαππείου στην Αθήνα.\n1939.—Γίνονται στην Κέρκυρα τα αποκαλυπτήρια των προτομών τού Σολωμού και τού Μάντζαρου, παρουσία αρχών και πολιτών.\n1941.—Στο αεροδρόμιο Ρεθύμνου, οι συμμαχικές δυνάμεις εκκαθαρίζουν τους Γερμανούς αλεξιπτωτιστές που το απειλούσαν. Στο Ρέθυμνο, το Τάγμα Χωροφυλακής αποκρούει γερμανική επίθεση και ενεργεί αντεπίθεση.\n.—Το Ηράκλειο βομβαρδίζεται σφοδρότατα. Οι Γερμανοί εισβάλουν στην πόλη, αλλά μετά από αντεπίθεση, στην οποία συμμετέχουν και ένοπλοι πολίτες, απωθούνται.\n.—Οι Γερμανοί αλεξιπτωτιστές, αφού ενισχύθηκαν, καταλαμβάνουν το αεροδρόμιο τού Μάλεμε και, παρά τα πυκνά πυρά πυροβολικού τής 2ης νεοζηλανδικής μεραρχίας, κατορθώνουν να μεταφέρουν με κανονική προσγείωση, ένα ακόμη τάγμα.\n.—Την νύχτα 21/22 Μαΐου, μοίρα τού Αγγλικού Στόλου βυθίζει ολόκληρη νηοπομπή από πλωτά μέσα γεμάτα από γερμανικά στρατεύματα, τα οποία κατευθύνονταν από την ηπειρωτική Ελλάδα γιά να επέμβουν στην Μάχη τής Κρήτης. Ανάλογη τύχη είχε και άλλη παρόμοια νηοπομπή, την νύχτα 22 προς 23 Μαΐου.\n1944.—Οι Γερμανοί προβαίνουν σε εκτελέσεις με απαγχονισμό στην πόλη τού Βόλου.\n1949.—Μία σεισμική δόνηση μεταξύ Χίου και Οινουσσών, είναι ο προπομπός τού μεγάλου κακού το οποίο θα επέλθει στις 23 Ιουλίου.\n1954.—Ελλάδα και βουργαρία αποκαθιστούν τις διπλωματικές τους σχέσεις, οι οποίες είχαν διακοπεί από τον Απρίλιο τού 1941.\n1956.—Οι δύο πρώτες γυναίκες ειρηνοδίκες, ύστερα από σχετικό διαγωνισμό, αναλαμβάνουν υπηρεσία.\n.—Συνεχίζουν οι διαδηλώσεις και οι βίαιες συγκρούσεις στην Κύπρο, μεταξύ Ελλήνων και κατοχικών Βρετανών.\n.—Ὁ ἀγωνιστὴς τῆς ΕΟΚΑ Ἀρτέμος Φραντζέσκου μαζὶ μὲ τὴν ὁμάδα του ἔστησαν καὶ δεύτερη ἐνέδρα ἐναντίον τῶν Ἄγγλων, στὸν δρόμο Ἀθιένου-Πυρογίου, στὴν ὁποία χρησιμοποίησαν καὶ βόμβες δικῆς τους κατασκευῆς.\n1960.—Ημερομηνία θανάτου τού Μακεδονομάχου Ιωάννη (Νάκη) Κούλα τού Μιχαήλ. Δραστηριοποιήθηκε στην περιοχή τής Κεντρικής Μακεδονίας.\n1971.—Η ποδοσφαιρική ομάδα τής Αγγλίας “Τσέλσι”, κατέκτησε στο γήπεδο «Καραϊσκάκη» το Κύπελλο Κυπελλούχων Ομάδων Ευρώπης, νικώντας στον επαναληπτικό τελικό την “Ρεάλ” με 2-1. Στα προκριματικά η “Τσέλσι” είχε αποκλείσει τον “Άρη” με 1-1 και 5-1.\n1973.—Οι αρχές συλλαμβάνουν τα μέλη τής οργανώσεως Ε.Α.Ν. (Ελληνική Αντιδικτατορική Νεολαία). Στην δίκη που ακολούθησε στις 9-11 Αυγούστου 1973, καταδικάστηκε σε δυόμισι χρόνια φυλακίσεως ο υποπλοίαρχος Λ. Βασιλικόπουλος, μέλος σε αρκετές οργανώσεις τής εποχής.\n1988.—Τρεις βόμβες στον Πειραιά, μία σε αστυνομικό τμήμα, μία στην «ντίσκο Βικτόρια» και άλλη σε καφετέρια στην Αμφιάλη, είναι τα κτυπήματα τής τρομοκρατικής οργανώσεως ΕΛΑ.\n1990.—Η κυβέρνηση Κωνσταντίνου Μητσοτάκη αναγνωρίζει διπλωματικά το κράτος τού Ισραήλ και αναβαθμίζει τις σχέσεις της με τους Παλαιστίνιους. Είχε προηγηθεί η ειρηνευτική διαδικασία μεταξύ Ισραηλινών και Αράβων. Το επόμενο βήμα τού Ισραήλ ήταν να προσεγγίσει την τουρκία…\n.—Το περιοδικό «Time» δημοσιεύει φωτογραφίες Ιερών Ναών στην Βόρειο Ήπειρο, οι οποίοι χρησιμοποιούνται από τους αλβανούς ως αθλητικά κέντρα, κινηματογράφοι, αποθήκες, παιδικές χαρές, μέχρι και στάβλοι, όπως καταγγέλλει ο Μητροπολίτης Σεβαστιανός και άλλοι. Σύμφωνα με το άρθρο τού περιοδικού, τα ανοσιουργήματα έγιναν «διά να μειώσουν την επιρροή τής θρησκείας και να εξευτελίσουν την λατρεία».\n1992.—Ελλάδα και βουργαρία επικυρώνουν το μεταξύ τους Σύμφωνο φιλίας.\n1995.—Πραγματοποιείται στην Ελλάδα η πρώτη κατεδάφιση με δυναμίτη στο 15ώροφο και επί τριάντα χρόνια… ημιτελές κτήριο τού Ερυθρού Σταυρού, στην συμβολή των οδών Μεσογείων και Σλήμαν.\n1999.—Απεβίωσε ο συγγραφέας, δημοσιογράφος και τηλεπαρουσιαστής, Φρέντυ Γερμανός. Στην τηλεόραση ξεκίνησε εκφωνώντας τις ειδήσεις στην «Ηχώ των Γεγονότων». Η επιτυχία όμως ήρθε το 1970, με την τηλεοπτική εκπομπή «Αλάτι και Πιπέρι». Από αυτήν πέρασαν σχεδόν όλοι οι σημαντικοί Έλληνες τής εποχής αλλά και ορισμένοι αλλοδαποί. Συνέχισε με τα τηλεοπτικά προγράμματα, «Πορτρέτο τής Πέμπτης», «Φλας Μπακ», «Εκπομπές που αγάπησα», και την «Ώρα τής αλήθειας» στο ΜΕΓΚΑ (MEGA). Όλα αυτά τα χρόνια από το 1964, δεν σταμάτησε να εκδίδει βιβλία με τα ευθυμογραφήματά του. Η τελευταία μεγάλη του αγάπη ήταν η μυθιστορηματική βιογραφία.\n2014.—Το σχέδιο δημογραφικής αλλοιώσεως τής Βορείου Ηπείρου. Δημοσιεύματα τού αλβανικού τύπου με τίτλο «Η Χιμάρα ΟΧΙ μειονοτική περιοχή», αναφέρουν ότι στον νέο νόμο που κατατέθηκε προς ψήφιση γιά τον χάρτη τής εδαφικής διοικητικής διαιρέσεως τής αλβανίας, η πατρίδα τού Αετού τής Χιμάρας, Σπυρομήλιου, εντάσσεται σε περιοχές οι οποίες αποτελούνται από αλβανικό πληθυσμό. Σαφής στόχος τού νόμου είναι ο πολιτικός εκμηδενισμός τού βορειοηπειρωτικού Ελληνισμού. Εν τω μεταξύ, ενώ ο Υπ. Εξ. τής ελληνικής κυβερνήσεως, Ευάγγελος Βενιζέλος, κατέβαλε υπερπροσπάθειες γιά την ένταξη τής αλβανίας στην Ευρωπαϊκή Ένωση, όταν τόλμησε να θέση το θέμα, έλαβε την εξής απάντηση από τον αλβανό πρωθυπουργό: «Η νέα διοικητική διαίρεση είναι εσωτερικό θέμα τής αλβανίας».\n2015.—Η Ελληνιστική Παλμύρα έπεσε στα χέρια των φανατικών Ισλαμιστών. Οι καταστροφές που προξένησαν οι βάρβαροι στα μνημεία πολιτισμού τής Παλμύρας, είναι ανυπολόγιστη. Τα αγάλματα κατακρημνίσθηκαν, η Βιβλιοθήκη με τα 112.000 χειρόγραφα και τα 8.000 βιβλία, έγινε στάχτη. Χιλιάδες αντικείμενα μακραίωνου πολιτισμού, όσα γλύτωσαν από τις βαριοπούλες και τους δυναμίτες, ξεπουλήθηκαν μέσω των διεθνών διαδρόμων αρχαιοκαπηλείας, γιά να αποκτήσουν τα πλαστά πιστοποιητικά νομιμότητας και να εμφανιστούν στα παζάρια τής Ευρώπης και κυρίως των Η.Π.Α.\nΠροηγούμενες δημοσιεύσειςΟ ΕΘΝΟΜΑΡΤΥΣ ΑΡΧΙΕΡΕΑΣ ΓΕΡΜΑΝΟΣ ΖΑΦΕΙΡΟΠΟΥΛΟΣ (+21/9/1821)Επόμενες δημοσιεύσειςΕΛΛΗΝΙΚΟ ΗΜΕΡΟΛΟΓΙΟ – 22 ΜΑΪΟΥ


Κρατούμενοι σε καταναγκαστική εργασία. Η φωτογραφία τραβήχτηκε κατά τη διάρκεια μιας επιθεώρησης των SS. Στρατόπεδο συγκέντρωσης Νταχάου, Γερμανία, 28 Ιουνίου 1938.\nΑπό το 1933 έως το 1945, η ναζιστική Γερμανία και οι σύμμαχοί της δημιούργησαν πάνω από 40.000 στρατόπεδα και άλλους χώρους κράτησης. Οι δράστες χρησιμοποίησαν αυτούς τους χώρους για μια σειρά από λόγους, μεταξύ των οποίων ήταν η καταναγκαστική εργασία, η κράτηση των ατόμων που το καθεστώς έκρινε ως εχθρούς του κράτους, και η μαζική δολοφονία. Ο συνολικός αριθμός αυτών χώρων βασίζεται στη συνεχή έρευνα των ιδιωτικών αρχείων των δραστών.\nΤΑ ΠΡΩΤΑ ΣΤΡΑΤΟΠΕΔΑ\nΜε την άνοδό του στην εξουσία το 1933, το Ναζιστικό καθεστώς φρόντισε αμέσως να δημιουργήσει ένα σύστημα στρατοπέδων για τον εγκλεισμό και την εξόντωση των «εχθρών του κράτους». Οι περισσότεροι κρατούμενοι στα πρώτα στρατόπεδα συγκέντρωσης ήταν Γερμανοί κομμουνιστές, σοσιαλιστές, σοσιαλδημοκράτες, Ρομά (Τσιγγάνοι), μάρτυρες του Ιεχωβά, ομοφυλόφιλοι και άτομα που κατηγορούνταν για «αντικοινωνική» ή κοινωνικά αποκλίνουσα συμπεριφορά. Οι εγκαταστάσεις αυτές αποκαλούνταν «στρατόπεδα συγκέντρωσης» επειδή τα άτομα που φυλακίζονταν εκεί ήταν «συγκεντρωμένα» σε μία τοποθεσία.\nΜετά την προσάρτηση της Αυστρίας στη Γερμανία τον Μάρτιο του 1938, οι Ναζί άρχισαν να συλλαμβάνουν Εβραίους που κατοικούσαν στη Γερμανία και την Αυστρία και να τους φυλακίζουν στα στρατόπεδα συγκέντρωσης Νταχάου, Μπούχενβαλντ και Σαξενχάουζεν, τα οποία βρίσκονταν σε γερμανικό έδαφος. Μετά τα βίαια πογκρόμ της Κρίσταλναχτ («Νύχτας των Κρυστάλλων») το Νοέμβριο του 1938, οι Ναζί πραγματοποίησαν μαζικές συλλήψεις ενήλικων Εβραίων ανδρών, οι οποίοι φυλακίστηκαν σε διάφορα στρατόπεδα για μικρά χρονικά διαστήματα.\nΣΤΡΑΤΟΠΕΔΑ ΚΑΤΑΝΑΓΚΑΣΤΙΚΗΣ ΕΡΓΑΣΙΑΣ ΚΑΙ ΑΙΧΜΑΛΩΤΩΝ ΠΟΛΕΜΟΥ\nΜετά τη γερμανική εισβολή στην Πολωνία το Σεπτέμβριο του 1939, οι Ναζί ίδρυσαν στρατόπεδα καταναγκαστικής εργασίας όπου χιλιάδες αιχμάλωτοι πέθαναν από την εξάντληση, την ασιτία και την έκθεση στα στοιχεία της φύσης. Τα στρατόπεδα φυλάσσονταν από μονάδες των SS. Κατά τη διάρκεια του Β’ Παγκοσμίου Πολέμου, το σύστημα των ναζιστικών στρατοπέδων συγκέντρωσης επεκτάθηκε με ταχύτατους ρυθμούς. Σε ορισμένα στρατόπεδα, γιατροί των Ναζί πραγματοποίησαν πειράματα στους κρατούμενους.\nΜετά την εισβολή των γερμανικών δυνάμεων στη Σοβιετική Ένωση τον Ιούνιο του 1941, οι Ναζί αύξησαν τον αριθμό των στρατοπέδων αιχμαλώτων πολέμου. Ορισμένα από τα νέα στρατόπεδα δημιουργήθηκαν σε ήδη υπάρχοντα στρατόπεδα συγκέντρωσης (όπως το Άουσβιτς) στην κατεχόμενη Πολωνία. Το στρατόπεδο του Λούμπλιν, το οποίο αργότερα έγινε γνωστό ως Μαϊντάνεκ, ιδρύθηκε το φθινόπωρο του 1941 για τη φύλαξη αιχμαλώτων πολέμου και στη συνέχεια μετατράπηκε σε στρατόπεδο συγκέντρωσης το 1943. Εκεί χιλιάδες Σοβιετικοί στρατιώτες εκτελέστηκαν δια πυροβολισμού ή δολοφονήθηκαν στους θαλάμους αερίων.\nΓια να διευκολυνθεί η εφαρμογή της «Τελικής Λύσης» (η γενοκτονία ή μαζική εξολόθρευση των Εβραίων), οι Ναζί ίδρυσαν κέντρα εξόντωσης στην Πολωνία, τη χώρα με το μεγαλύτερο εβραϊκό πληθυσμό. Τα κέντρα εξόντωσης είχαν σχεδιαστεί για την αποτελεσματική διεξαγωγή μαζικών δολοφονιών. Το Κέλμνο, το πρώτο κέντρο εξόντωσης, άνοιξε το Δεκέμβριο του 1941. Εβραίοι και Τσιγγάνοι εκτελούνταν σε φορτηγά-θαλάμους αερίων. Το 1942 οι Ναζί άνοιξαν τα κέντρα εξόντωσης Μπέλζεκ, Σόμπιμπορ και Τρεμπλίνκα για τη συστηματική εξολόθρευση των Εβραίων της περιοχής Generalgouvernement (τα εδάφη στο εσωτερικό της κατεχόμενης Πολωνίας).\nΟι Ναζί κατασκεύασαν θαλάμους αερίων (ειδικά διαμορφωμένα δωμάτια τα οποία γέμιζαν με δηλητηριώδη αέρια για τη δολοφονία των ανθρώπων που βρίσκονταν μέσα) για να αυξήσουν τη δολοφονική αποτελεσματικότητα και να περιορίσουν όσο το δυνατόν περισσότερο την άμεση, προσωπική εμπλοκή των στρατιωτών. Στο σύμπλεγμα στρατοπέδων του Άουσβιτς, το κέντρο εξόντωσης Μπίρκεναου διέθετε τέσσερις θαλάμους αερίων. Κατά τη διάρκεια των εκτοπισμών προς το στρατόπεδο, έως και 6.000 Εβραίοι δολοφονούνταν με αέρια εκεί κάθε ημέρα.\nΟι Εβραίοι στις κατεχόμενες από τους Ναζί χώρες συχνά μεταφέρονταν πρώτα σε στρατόπεδα μεταγωγής όπως το Βέστερμποκ στην Ολλανδία ή το Ντρανσί στη Γαλλία καθ’ οδόν προς τα κέντρα εξόντωσης της κατεχόμενης Πολωνίας. Τα στρατόπεδα μεταγωγής ήταν συνήθως ο τελευταίος σταθμός πριν από τη μεταφορά σε ένα κέντρο εξόντωσης.\nΕκατομμύρια άτομα φυλακίστηκαν και κακοποιήθηκαν σε όλους τους τύπους Ναζιστικών στρατοπέδων. Υπό την επίβλεψη των SS, οι Γερμανοί και οι συνεργοί τους δολοφόνησαν περισσότερα από τρία εκατομμύρια Εβραίους μόνο στα κέντρα εξόντωσης. Μόνο ένα ελάχιστο ποσοστό των κρατούμενων στα ναζιστικά στρατόπεδα κατόρθωσε να επιβιώσει.


Αυτά ισχύουν για Μοντεστό και Μονακό – Ο ρόλος «κλειδί» του Ζαρντίμ και το φαβορί για τη θέση του Sport Director | SDNA\nΥπάρχει ή όχι και…φωτιά πίσω από τον γαλλικό «καπνό», που βάζει τον Φρανσουά Μοντεστό στη λίστα των υποψηφίων για το πόστο του Sport Director στη Μονακό; Το SDNA έχει το ρεπορτάζ.\nΣε πρώτο πλάνο βρίσκεται στην ειδησεογραφία της Μονακό, το θέμα με τους πιθανούς αντικαταστάτες του Μάικλ Εμενάλο και τον επόμενο αθλητικό διευθυντή της ομάδας του Πριγκιπάτου.\nΈπειτα από την πρόσφατη αποχώρηση του μέχρι πρότινος αντιπροέδρου (μεταγραφικού «εγκεφάλου») Βαντίμ Βασίλιεφ, ο ιδιοκτήτης της ομάδας Ντμίτρι Ριμπολόβλεφ, απέσυρε την εμπιστοσύνη του (και) από το πρόσωπο του Νιγηριανού Εμενάλο κι αναζητά τον αντικαταστάτη του.\nΠοιος μπορεί να είναι αυτός και τι έβγαλε το δικό μας ρεπορτάζ;\nΤο France Football έβαλε στο «κάδρο» μεταξύ άλλων και τον Φρανσουά Μοντεστό, ο οποίος αποτελεί παλιό γνώριμο της Μονακό από την ποδοσφαιρική θητεία του (2004-10) στη γαλλική ομάδα.\nΔύσκολα πάντως θα προκριθεί η υποψηφιότητα του Μοντεστό και η παράδοση του χρίσματος του νέου Sport Director της Μονακό στον νυν αρχισκάουτερ του Ολυμπιακού.\nΈπειτα από το καταστροφικό ξεκίνημα της Μονακό την τρέχουσα σεζόν και το αποτυχημένο πέρασμα του Τιερί Ανρί από τον πάγκο των Μονεγάσκων, ο Ριμπολόβλεφ φώναξε άρον – άρον τον Λεονάρντο Ζαρντίμ και του παρέδωσε τα κλειδιά του συλλόγου.\nΟ Πορτογάλος κόουτς συμμάζεψε την ομάδα και είναι πλέον το Νο2 στην ιεραρχία του συλλόγου και μία ακριβώς θέση πιο κάτω από τον Ρώσο μεγαλομέτοχο.\nΚι ασφαλώς ο Ζαρντίμ θα παίξει καταλυτικό ρόλο και στην πρόσληψη του νέου Sport Director, που μάλλον θα προτιμούσε να είναι by Portugal, ούτως ώστε να έχει καλύτερο κώδικα επικοινωνίας μαζί του.\nΚι αυτό το πρόσωπο παίζει σοβαρά να είναι ο νυν Πορτογάλος τεχνικός διευθυντής της Λιλ, Λουίς Κάμπος, ο οποίος βρίσκεται στη short list των υποψηφίων και - σύμφωνα με πληροφορίες του SDNA - αποτελεί το μεγάλο φαβορί.\nΕν ολίγοις, too good to be true το πόστο του Sport Director της Μονακό για τον Κορσικανό αρχισκάουτερ του Ολυμπιακού.


Brandt Κεραμική Εστία BPV6420B – Electric Center Kyriakopoulos\nBrandt Κεραμική Εστία BPV6420B\nΚωδικός προϊόντος: BPV6420B Κατηγορίες: Εντοιχιζόμενες Συσκευές, Εστίες Κουζίνας\nΑυτόνομη κεραμική εστία 5 ζωνών με πλήκτρα αφής (Touch Sensitive Controls),\n5 σημεία ασφαλούς λειτουργίας,\nΈνδειξη υπολειπόμενης θερμότητας,\nΕστίες Ταχείας θερμότητας: 1η Μπροστά δεξιά 16.5 εκ. – 1.2kW, 2η Μπροστά αριστερά 20 εκ. – 1.8kW, 3η Πίσω αριστερά 16.5 εκ. – 1.2kW, 4η Πίσω δεξιά 14 εκ. – 1.0kW & 5η 23 εκ. – 2.2kW,\n9 ζώνες επιλογής θερμοκρασίας\nΦούρνος Άνω Πάγκου BEKO BIM35300XMS


Χωρίς ειρμό: Συνταγή για αβγά...crochet!\nΓιούλα Δημιουργίες χαράς 3 Απριλίου 2013 - 11:16 μ.μ.\nΚυριακή-Κορίνα Δημητρουλάκη 3 Απριλίου 2013 - 11:17 μ.μ.\nlinaaaap 5 Απριλίου 2013 - 1:13 μ.μ.\nnikol 3 Απριλίου 2013 - 11:36 μ.μ.\nRena Christodoulou 3 Απριλίου 2013 - 11:43 μ.μ.\nΔΕ ΣΠΑΝΕ ΚΙΟΛΑΣ!!\nParaskevi Lamprini M. 3 Απριλίου 2013 - 11:59 μ.μ.\nUnknown 4 Απριλίου 2013 - 1:11 π.μ.\nΔΕΛΦΙΝΑΚΙ 4 Απριλίου 2013 - 9:42 π.μ.\nNiatta 4 Απριλίου 2013 - 10:40 π.μ.\nΜια χαρά βγήκαν, και τα κόκκινα αυγουλάκια σου και η μετάφραση σωστή!\nΛίνα, στο comment settings έκανα refresh στο lightbox και δούλεψε. Έγινε η επισκευή από την Google?\nlinaaaap 4 Απριλίου 2013 - 11:12 π.μ.\nNiatta 4 Απριλίου 2013 - 11:47 π.μ.\nΔέσποινα 4 Απριλίου 2013 - 4:08 μ.μ.\nκορδονέτο 4 Απριλίου 2013 - 6:49 μ.μ.\nΤΟ ΠΛΕΧΤΟ ΜΠΙΣΚΟΤΟ 4 Απριλίου 2013 - 8:31 μ.μ.\nFunky Monkey 5 Απριλίου 2013 - 9:29 μ.μ.\nUnknown 6 Απριλίου 2013 - 4:25 μ.μ.\nΕλένη Φλογερά 6 Απριλίου 2013 - 4:40 μ.μ.


H Himela αυτή τη στιγμή δεν είναι συνδεδεμένη. Είναι 37 ετών , επαγγέλεται Ιδιωτικός υπάλληλος και μας γράφει απο Αθήνα (Αττική). Έχει γράψει 13,571 μηνύματα.\nH Incognito αυτή τη στιγμή δεν είναι συνδεδεμένη. Έχει γράψει 1,305 μηνύματα.\nH Incognito έγραψε: στις 15:57, 12-11-18:


Οι Αμερικανικές Ειδικές Δυνάμεις με Μια Ματιά – HelMilBooks\n2 Σεπτεμβρίου 2015 26 Μαΐου 2021 George Dimitropoulos\nΈνα πολύ ενδιαφέρον βιβλίο, το οποίο αναγράφει περιληπτικά, στοιχεία για ΌΛΕΣ τις Ειδικές Μονάδες, όχι μόνο των ΗΠΑ αλλά και άλλων κρατών.\nΗ πιο διάσημη ίσως επιχείρηση των Αμερικανικών Ειδικών Δυνάμεων, είναι η επιχείρηση Neptune Spear, κατά την οποία, οι Ειδικές Δυνάμεις των ΗΠΑ συνεργάστηκαν, με σκοπό την εξουδετέρωση του Osama Bin Laden.\nΜια πολύ ενδιαφέρουσα αναπαράσταση της επιχείρησης, μπορείτε να δείτε εδώ και εδώ.\nΈνα άλλο βιβλίο, σχετικά με τη Λήψη Απόφασης, μπορείτε να βρείτε εδώ\nPrevious H Αξία των Πληροφοριών\nNext Λίγα λόγια για το Ρίσκο και τη Διαχείριση Κινδύνου.\nΟ/Η Rangers «Αποτελώντας το Πρότυπο» | Μilitarydecisiongr λέει:\n4 Δεκεμβρίου 2015 στο 11:06\n[…] Περισσότερα για τις Αμερικανικές Ειδικές Δυνάμεις εδώ, […]\nΟ/Η 2016 Index of US Military Strength – MilitaryDecisiongr λέει:\n18 Ιανουαρίου 2016 στο 07:40\n[…] Ένα βιβλίο σχετικά με τις αμερικανικές Ειδικές Δυνάμεις, μπορείτε να κατεβάσετε από εδώ. […]\nΟ/Η criss2kk5 λέει:\n11 Ιουλίου 2016 στο 01:32\nH Ελλάδα φυσικά είναι απούσα, για ακόμη μια φορά.. Είτε έχουμε top secret Ειδικές Δυνάμεις, είτε απλά δεν μας υπολογίζει κανείς. Μάλλον το 2ο.


Εκπυρσοκρότησε το όπλο βουλευτή της Χρυσής Αυγής στο Ελ. Βενιζέλος\nΑναστάτωση προκλήθηκε στο αεροδρόμιο Ελευθέριος Βενιζέλος όταν εκπυρσοκρότησε το όπλο του βουλευτή της Χρυσής Αυγής Αντώνη Γρέγου, την ώρα που το παρέδιδε στον αρμόδιο υπάλληλο της αεροπορικής εταιρείας, προτού ταξιδέψει.\nΟ βουλευτής της Χρυσής Αυγής επρόκειτο να ταξιδέψει για Θεσσαλονίκη. Σύμφωνα με τη διαδικασία που ακολουθείται, προτού επιβιβαστεί στο αεροπλάνο παρέδωσε το όπλο του στον αρμόδιο υπάλληλο επίγειας εξυπηρέτησης.\nΚάτω από άγνωστες συνθήκες το όπλο εκπυρσοκρότησε και η σφαίρα καρφώθηκε στο πάτωμα.Σε βάρος του χρυσαυγίτη βουλευτή που εκλέγεται στην Α' Θεσσαλονίκης σχηματίστηκε δικογραφία.


Έως τις 29 Μαρτίου οι υποβολές αιτήσεων για το διαγωνισμό επιχειρηματικών ιδεών του Anatolia\nΈως τις 29 Μαρτίου 2015 θα μπορούν να υποβάλουν την περιγραφή της επιχειρηματικής τους ιδέας (max 300 λέξεις) οι συμμετέχοντες στο "2nd Annual John and Mary Pappajohn Business Plan Award" του Anatolia School of Business.\nO διαγωνισμός απευθύνεται σε νέους και νέες που ενδιαφέρονται να ξεκινήσουν τη δική τους επιχείρηση. Ο διαγωνισμός προσφέρει 5 βραβεία των €4.000 στα 5 επιχειρηματικά πλάνα που θα αξιολογηθούν υψηλότερα από όσα θα κατατεθούν και θα παρουσιαστούν στον διαγωνισμό.\nΟι διαγωνιζόμενοι θα κριθούν βάσει της ιδέας που θα καταθέσουν, αλλά και των προσωπικών τους επιχειρηματικών χαρακτηριστικών και δεξιοτήτων. Συγκεκριμένα, θα κριθεί η καινοτομία, η βιωσιμότητα και το αναπτυξιακό δυναμικό της κατατεθειμένης πρότασης, ενώ στις επόμενες φάσεις θα αξιολογηθεί η γνωστική επάρκεια, η αφοσίωση, η επικοινωνιακή ικανότητα των διαγωνιζομένων, καθώς και ο τρόπος αξιοποίησης του χρηματικού επάθλου (σε περίπτωση νίκης).\nΠερισσότερες πληροφορίες για το διαγωνισμό μπορείτε να βρείτε στην ιστοσελίδα του Anatolia College of Thessaloniki.


Πρώτη φορά στην Ελλάδα τοκετός από πάσχουσα με τετραλογία Fallot\nΗ Τετραλογία Fallot είναι μία καρδιακή κατασκευαστική ανωμαλία εκ γενετής με κύριο σύμπτωμα το μπλε χρώμα στα χείλη και το δέρμα.\n«Η Τετραλογία Fallot είναι μία καρδιακή κατασκευαστική ανωμαλία εκ γενετής με κύριο σύμπτωμα το μπλε χρώμα στα χείλη και το δέρμα, εξαιτίας του περάσματος ποσότητας μη οξυγονωμένου αίματος στις κοιλίες της καρδιάς, χωρίς αυτό προηγουμένως να περάσει από τους πνεύμονες. Παρουσιάζεται δε σε περίπου 1 νεογνό ανά 2.500 και χρειάζεται αυτό να χειρουργηθεί πριν από την ηλικία του ενός έτους, με καλύτερη περίοδο αυτήν των 3-6 μηνών, προκειμένου να μην παρουσιάσει αργότερα καρδιακή ανεπάρκεια», επισημαίνει σχετικά ο κ. Σκαρτάδος.\nΗ νόσος αυτή, διαγιγνώσκεται εύκολα με το υπερηχογράφημα Β΄ επιπέδου που πραγματοποιούν οι έγκυες γυναίκες, οπότε στη συνέχεια ο μαιευτήρας θα προβεί στη συνέχιση ή όχι της εγκυμοσύνης της υποψήφιας μητέρας, ανάλογα με το αν ο παιδοκαρδιολόγος που θα πρέπει να συμμετάσχει στη διαδικασία, ενημερώσει την έγκυο για τον κίνδυνο να μην επιζήσει το νεογνό, αν αυτό δεν χειρουργηθεί αμέσως μετά τον τοκετό, οπότε εκείνη θα πρέπει να αποφασίσει για τη συνέχεια.


Η Sandra Bullock υιοθετεί ανάπηρα ζωάκια και τα γλυτώνει από ευθανασία - i-diakopes.gr\nΗ Sandra Bullock υιοθετεί ανάπηρα ζωάκια και τα γλυτώνει από ευθανασία\nby Σοφία Μαζοκοπάκη 05-10-21 19:01\nΣοφία Μαζοκοπάκη 05-10-21 19:01\nSandra Bullock: Υιοθετεί ανάπηρα ζωάκια και τα γλυτώνει από ευθανασία\nΗ χολιγουντιανή ηθοποιός Sandra Bullock, είναι ιδιαίτερα ευαισθητοποιημένη, λατρεύει τα ζώα και προσπαθεί όσο μπορεί να τα βοηθά. Αυτό όμως που δεν ξέρουν πολλοί είναι η μεγάλη αγάπη που έχει στα ανάπηρα σκυλάκια. Και ενώ οι περισσότεροι από τους stars αγοράζουν κάποιο ζώο ράτσας, το οποίο δεν χάνουν στιγμή να επιδεικνύουν στα social media, εκείνη προτιμάει να κάνει κάτι άλλο, υπέροχο και σπάνιο. Επισκέπτεται καταφύγια και υιοθετεί σκυλάκια που έχουν κάποιο πρόβλημα, συνήθως ανάπηρα. Και τους δίνει μια ευκαιρία να ζήσουν μακριά από το κλουβί ενός κυνοκομείου.\nΤο σπουδαίο εγχείρημα της Αμερικανίδας ηθοποιού\nSANDRA BULLOCKΑΝΑΠΗΡΑ ΖΩΑΚΙΑΕΥΘΑΝΑΣΙΑΣΩΖΕΙ ΑΝΑΠΗΡΑ ΖΩΑΚΙΑ


Γλαύκος και η Ίρις- Σοφία Νινιού: Νέα έκδοση και παρουσίαση βιβλίου | CultureNow.gr\nΑρχική Σελίδα » Παιδί » Νέα » Γλαύκος και η Ίρις- Σοφία Νινιού: Νέα έκδοση και παρουσίαση βιβλίου\nCULTURENOW / 08-10-2013 / 11:31\nΓλαύκος και η Ίρις- Σοφία Νινιού: Νέα έκδοση και παρουσίαση βιβλίου\nΚυκλοφορεί από την Άνεμος εκδοτική το βιβλίο “Γλαύκος και η Ίρις”, της Σοφίας Νινιού, το οποίο θα παρουσιαστεί στο Θέατρο Μελίνα Μερκούρη.\n«Σημασία έχει ν’ αγαπάς. Η αγάπη σβήνει κάθε διαφορά. Αντέχει στις δυσκολίες. Νικά όλα τα εμπόδια».\nH Άνεμος εκδοτική και η Σοφία Νινιού, σας προσκαλούν στην παρουσίαση του παιδικού βιβλίου, με τίτλο «Γλαύκος και Ίρις».\nΑποσπάσματα από το βιβλίο θα αποδώσουν, οι ηθοποιοί Γιώργος Νινιός και Θέκλα Μαντέλη.\nΧαιρετισμό θα απευθύνει η δήμαρχος Αγίου Δημητρίου κα Μαρία Ανδρούτσου.\nΓια τη συγγραφέα και το έργο της θα μιλήσουν, η συγγραφέας Χριστίνα Αυγερινού κι ο συγγραφέας-υπεύθυνος εκδόσεων στον Άνεμο, Γιάννης Φιλιππίδης.\nΓια την παιδαγωγική αξιοποίηση του παραμυθιού θα μιλήσει ο δάσκαλος και υποψήφιος διδάκτωρ Παν. Κρήτης Κωνσταντίνος Κωτσίδης.\nΗ νηπιαγωγός κι εμψυχώτρια Λένα Πετροπούλου θα «ζωντανέψει» τους ήρωες του παραμυθιού μαζί με τα παιδιά συμμετέχοντας σ’ ένα πρωτότυπο θεατρικό παιχνίδι, με ανθρωπιστικά και φιλοπεριβαλλοντικά μηνύματα.\nΤοποθεσία: Θέατρο Μελίνα Μερκούρη, Δημαρχείο Αγ. Δημητρίου, Αγ. Δημητρίου 55, Άγιος Δημήτριος\nΗμερομηνία: Κυριακή 13 Οκτωβρίου, στις 11:00 π.μ.


Τι αποκάλυψε ο Μητσοτάκης για ΠτΔ και εκλογικό νόμο | Πολιτική Ειδήσεις\nΑνοίγοντας τα χαρτιά του για τον εκλογικό νόμο ο κ. Μητσοτάκης είπε πως θα καταθέσει - εντός Ιανουαρίου μάλιστα - στη Βουλή τον νεο εκλογικό νόμο.\nΓΡΑΦΕΙ: THETOC TEAM published 30 Δεκ. 19 (08:15)\nΑποκαλυπτικός σχετικα με τις προθέσεις του σε δύο μείζονα θέματα που θα επηρεάσουν τις σχέσεις των κομμάτων και τις πολιτικές εξελίξεις ήταν ο πρωθυπουργός στη συνέντευξη του στο «Βήμα».\nΑνοίγοντας τα χαρτιά του για τον εκλογικό νόμο ο κ. Μητσοτάκης είπε πως θα καταθέσει - εντός Ιανουαρίου μάλιστα - στη Βουλή τον νεο εκλογικό νόμο επαναφέροντας το μπόνους στο πρώτο κόμμα. Διευκρίνησε δε ότι αυτό θα δίδεται κλιμακωτά. Οπως είπε, «δεν γίνεται αν το πρώτο κόμμα παίρνει 18% να έχει το ίδιο μπόνους με αυτό που θα λάμβανε αν έπαιρνε 38%».\nΠροσδιόρισε μάλιστα και το όριο που θα δίνει τη δυνατότητα στο νικητή των εκλογών να σχηματίζει αυτοδύναμη κυβέρνηση «με ποσοστά αντίστοιχα αυτών. Της ΝΔ στις εκλογές του 2019». Να θυμίσουμε εδώ ότι η ΝΔ έλαβε 39,85% τον Ιούλιο.\nΤαυτόχρονα, ο πρωθυπουργός απευθυνομενος στον Αλέξη Τσίπρα είπε χαρακτηριστικά: «υπό κανονικές συνθήκες ο ΣΥΡΙΖΑ που ισχυρίζεται ότι είναι κόμμα εξουσίας θα έπρεπε να αναθεωρήσει τα περί απλής αναλογικής».\nΈριξε το γάντι\nΚαι συνέχισε ρίχνοντας το γάντι στον κ. Τσιπρα «αν πιστεύει ότι μπορεί να είναι πρώτο κόμμα στις επόμενες εκλογές, δεν έχει λόγο να μην ψηφίσει αυτόν τον εκλογικό νόμο». Και στο σημείο αυτό επανέλαβε κάτι που έχει τονίσει επανειλημμένα «εάν ο εκλογικός νόμος δεν ψηφιστεί με 200 ψήφους, τότε οι επόμενες εκλογές, οι οποίες θα γίνουν το 2023, πολύ πιθανόν να είναι διπλές».\nΕδώ λοιπόν ο πρωθυπουργός ξεκαθαρίζει: πρώτον, ότι οι εκλογές θα γίνουν το 2023, δηλαδή στο τελος της τετραετίας, διαψευδοντας τα σενάρια που ήθελαν να προκηρύσσει πρόωρες εκλογές σε αυτή τη φάση για να «κάψει» τον ισχύοντα νόμο της Απλής Αναλογικής.\nΔεύτερον, εκτιμά πως με το ισχύον σύστημα δεν είναι καθόλου εύκολο να σχηματιστεί κυβέρνηση .\nΤρίτον, ότι ο ίδιος είναι αποφασισμένος να μην μπει σε συζητήσεις σχηματισμού μη σταθερής κυβέρνησης και άρα θεωρεί ότι οι επόμενες εκλογές θα είναι διπλές. Δηλαδή, η πρώτη αναμέτρηση θα γίνει με την Απλή Αναλογική και η αμέσως επομενη με το εκλογικό σύστημα που θα ψηφίσει η Βουλή, μετά την πρόταση της ΝΔ που θα κατατεθεί τον Ιανουάριο.\nΒαθιά προσωπική απόφαση\nΔεν περίμενε φυσικά κανενας να αποκαλύψει ο Κυριάκος Μητσοτάκης το όνομα που θα προτείνει για το ανώτατο πολιτειακό αξίωμα. Δεν είπε ούτε εάν είναι ανδρας η’ γυναίκα. Έθεσε ωστόσο ένα πλαίσιο. «Πρέπει να συμβολίζει την ενότητα του Έθνους», τόνισε. Και συνέχισε θέτοντας τον στόχο «θα ήταν σημαντικό να μην εκλεγεί μόνο από την παράταξη που θα τον προτείνει και έχει την πλειοψηφία στη Βουλη σήμερα. Άρα είναι σημαντικό να μπορεί να συγκεράσει πολιτικές δυνάμεις εντός του Κοινοβουλίου». Στο σημείο αυτό ο πρωθυπουργός έκανε μια αναφορά σε ιδιαίτερη σημασία, δείχνοντας τον τρόπο που βλέπει το θέμα της επιλογής ΠτΔ, αναγνωρίζοντας την ευθύνη του. «Η ευθύνη είναι δικη μου, είναι μια βαθιά προσωπική απόφαση».\nΟ κ. Μητσοτάκης δείχνει να προσανατολίζεται στην επιλογή προσώπου που θα είναι ευρύτερης αποδοχής και έτσι μπορεί να εξηγηθεί η δήλωση του «η εισήγηση μου θα είναι τέτοια που θα πρέπει τα αλλα κόμματα να κληθούν να αιτιολογήσουν γιατί δεν θα την ψηφίσουν». Παράλληλα, ο πρωθυπουργός δείχνει ότι δεν θα μπει σε καμία διαδικασία παζαριού και διαπραγμάτευσης για τον ΠτΔ. Φαινεται πως θα ανακοινώσει το όνομα του προσώπου που επέλεξε και θα προχωρήσει πετώντας το μπαλάκι σε οποια κόμματα πουν “Οχι”.


Απάντηση του Σ. Σαλτσίδη στην ΕΠΣ Κοζάνης και τον Θ. Τσιμεντερίδη: «Πόσο πιο χαμηλά ακόμη;» | KOZANILIFE.GR\nΑπάντηση του Σ. Σαλτσίδη στην ΕΠΣ Κοζάνης και τον Θ. Τσιμεντερίδη: «Πόσο πιο χαμηλά ακόμη;»\nΚαι παράλληλα θα ήθελα να με ενημερώσετε με επιστολή και ότι άλλο νομίζετε ότι πρέπει να επιστρέψω στην Ε.Π.Σ. Δηλαδή στυλούς , συρραπτικά, κόλλες Α4 , μπουκαλάκια με νερό , χαρτί κουζίνας και ας μην αναφέρω τι άλλο χαρτί. Γιατί αυτά όντως τα μεταχειρίστηκα , γιατί εργαζόμουν με τις ώρες στην Ε.Π.Σ. και αυτό δε μπορεί να το\nΣτην απόφαση μου αυτή είχα και την υποστήριξη του νέου μέλους της επιτροπής σας και πρόεδρο της τοπικής κοινότητας των Κρανιδίων. Και γι αυτό όπως πολύ καλά γνωρίζεις δικαστικά κινήθηκε και η ομάδα των Κρανιδίων. Προφανώς καταλαβαίνετε ποιος βοήθησε στο να συνταχθεί μαζί μου η ομάδα του χωριού. Και αυτό το έκανε διότι δεν είχε καλές σχέσεις με τον υπόδικο ( του εναντίων μάλιστα)και αυτό τοξέρουν όλοι όσοι ασχολούνται με τη διαιτησία. Μετά από παρεμβάσεις δικές σου κατάφερες να του κλείσεις ραντεβού με τον Μεγάλο και πήγατε μαζί στο μαγαζί του με τα πλακάκια. Αυτά τα γνωρίζω γιατί μου τα εκμυστηρευόταν ο ίδιος ( ότι τον πίεζες να συναντηθεί με το Χρήστο Σάββα ).\nΤο τι ειπώθηκε σε αυτές τις συναντήσεις το γνωρίζετε εσείς.


Πληρώνουν (και) οι κυνηγοί φόρο αίματος από την ολιγωρία στη διαχείριση του λύκου\nΤο καθεστώς προστασίος του λύκου, καθορίζεται στη χώρα μας, από την Οδηγία 92/43/ΕΟΚ του Συμβουλίου της 21ης Μαΐου 1992 για τη διατήρηση των ϕυσικών οικοτόπων καθώς και της άγριας πανίδας και χλωρίδας. Η οδηγία προβλέπει καθεστώς αυστηρής προστασίας για τους λύκους που βρίσκονται νοτίως του 39ου Παραλλήλου. Αλλά αυτοί που βρίσκονται βόρεια του Παραλλήλου, κατατάσσονται στον Παράρτημα V της οδηγίας. Σ' αυτό αναγράφονται "ΕΙΔΗ ΖΩΩΝ ΚΑΙ ΦΥΤΩΝ ΚΟΙΝΟΤΙΚΟΥ ΕΝΔΙΑΦΕΡΟΝΤΟΣ ΤΩΝ ΟΠΟΙΩΝ Η ΑΠΟΣΠΑΣΗ ΑΠΟ ΤΟ ΦΥΣΙΚΟ ΤΟΥΣ ΠΕΡΙΒΑΛΛΟΝ ΚΑΙ Η ΕΚΜΕΤΑΛΛΕΥΣΗ ΕΙΝΑΙ ΔΥΝΑΤΟΝ ΝΑ ΡΥΘΜΙΖΟΝΤΑΙ ΜΕ ΔΙΑΧΕΙΡΙΣΤΙΚΑ ΜΕΤΡΑ".\nΤελικά εφ' όσον άνθρωποι της υπαίθρου, κτηνοτρόφοι και κυνηγοί, αντιμετωπίζουμε κοινά προβλήματα, από την παρουσία του λύκου, πόσο δύσκολο είναι να φτιαχτεί μια συμμαχία μεταξύ μας η οποία θα απαιτήσει την κατά γράμμα εφαρμογή της οδηγίας και τη σύνταξη διαχειριστικού σχεδίου για τον πληθυσμό του λύκου από τους επιστήμονες των ΚΟ;\nΜε ποια λογική οι ζωοφιλικές και οι ΜΚΟ έχουν αποστάσει μεγαλύτερο ρόλο στη ρύθμιση της ζωής της υπαίθρου, από τους ίδιους τους ανθρώπους που δραστηριοποιούνται καθημερινά σ' αυτήν, ή ζουν απ' αυτή; Δεν πρέπει κάποτε να λήξει αυτή η παρωδία;\nΠρακτικά, αυτό σημαίνει πως αν η Πολιτεία ανελάμβανε τις ευθύνες της και φρόντιζε για τη ρύθμιση του πληθυσμού των λύκων στη βόρεια του 39ου Παραλλήλου Ελλάδα, ο συνάδελφος απ' τον Έβρο δεν θα είχε υποστεί τον αφανισμό των σκυλιών του απ' τους λύκους. Ούτε ο άλλος συνάδελφος απ' το Γομάτι της Χαλκιδικής. Αλλά και πολύ άλλοι δεν θα είχαμε θρηνήσει κυνηγόσκυλα, όπως το δικό μου σέττερ που το βρήκαμε φαγωμένο από λύκους στους Μεταξάδες του Έβρου πριν δυο χρόνια. Για να μην αναφέρουμε το γεγονός πως οι απώλειες των κυνηγών είναι, μάλλον, πολύ λιγότερες από αυτές των κτηνοτρόφων.


Περιστέρι - Συγκλονίζει η κατάθεση της 14χρονης για τον 32χρονο: "Με βίασε, μου χάλασε την εφηβεία μου"\nΑρχική ΔΥΤΙΚΗ ΑΘΗΝΑ Περιστέρι – Συγκλονίζει η κατάθεση της 14χρονης για τον 32χρονο: “Με βίασε,...\nΣτην ερώτηση των αστυνομικών «τι σχέση έχεις με τα αδέρφια σου;» το κοριτσάκι αποκρίθηκε τα εξής: «Πολύ καλή, ειδικά με τις αδερφές μου. Πολλές φορές πηγαίνω και μένω στο σπίτι τους. Μέχρι και πριν λίγους μήνες έμεναν μαζί. Πλέον μένει κάθε μία με το αγορι της. Την προηγούμενη Δευτέρα, 14 Ιουνίου 2021, πήγα και έμεινα για μια εβδομάδα στο σπίτι της αδερφής μου, που είναι 28 ετών και μένει με το αγόρι της, που είναι περίπου 30 ετών. Το βράδυ της Παρασκευής, 18 Ιουνίου 2021 έγινε κάτι πολύ σοβαρό. Ο (σ.σ αναφέρεται στο όνομα του 32χρονου) με βίασε. Θα σας τα πω από την αρχή. Το απόγευμα είχα πάει στο σουπερμάρκετ και είχα πάρει πατατάκια. Όταν πήγα στο υπνοδωμάτιο μου και έκατσα στο κρεβάτι να τα φάω και έβλεπα βιντεάκια στο Τικ τοκ».\n«Ναι, το σπίτι έχει δύο υπνοδωμάτια. Στο ένα κοιμάται η αδερφή μου με το αγορι της και στο άλλο κοιμάμαι εγώ όταν πηγαίνω. Η αδερφή μου κάποια στιγμή πήγε στο Δοματιώτης και κοιμήθηκε. Εγώ είχα ξαπλώσει στο κρεβάτι και έβλεπα βίντεο στο κινητό ναι κλειστά τα φώτα και την πόρτα του δωματίου ανοιχτή. Η αδερφή μου θέλει να την αφήνω ανοιχτή όταν κοιμάμαι. Εγώ είχα την πλάτη μου γυρισμένη στην πόρτα. Κάποια στιγμή, περίπου στις 11:30, μπήκε μέσα αυτός. Δεν τον άκουσα στην αρχή. Μετά ήρθε και μου έκλεισε το στόμα με το χέρι του και μου είπε να μην μιλήσω και ότι η αδερφή μου κοιμάται. Στην, αρχή τον έσπρωχνα αλλά ήταν αρκετά πιο δυνατός και δεν μπορούσε να τον απομακρύνω. Επειδή γενικά τον φοβάμαι, δεν μίλησα πράγματι και βγάλε το χέρι του, Από το στόμα μου. Μου έβγαλε την μπλούζα και μου χάιδεψε το στήθος. Μου κατέβασε το σορτσάκι που φορούσα και το εσώρουχό μου μέχρι τα γόνατα και με άγγιξε κάτω. Κατέβασε και το δικό του παντελόνι και το βρακί μου και με έπιασε από τα μαλλιά και με κατέβασε κάτω. (σ.σ οι περιγραφές που ακολουθούν ειναι ανατριχιαστικές). Με βίασε. Πόνεσα πολύ μετά πήγα στην τουαλέτα και σκουπίστηκα με ένα μωρομάντηλο, είδα αίμα στο μωρομάντηλο».\nΌπως αποκαλύπτει το protothema.gr, στην ερώτηση, τι έγινε στη συνέχεια, το παιδί αποκρίθηκε τα εξής: «την επόμενη μέρα το Σάββατο το πρωί πήγαμε οι τρεις μας για μπάνιο στο σχοινιά και μετά με γύρισα στο σπίτι μου. Στη θάλασσα με κοιτούσε αλλά όχι τόσο έντονα. Η αδερφή μου πιστεύω ότι δεν έχει καταλάβει τίποτα, του έχει εμπιστοσύνη. Όταν μείναμε, μόνες με τη μαμά μου να μην είναι μπροστά η μικρή μου αδερφή της το είπα και ήρθαμε στο Παίδων».\nΠροηγούμενο άρθροΓυναίκα έπεσε στον Κηφισό – Την έσωσε η Πυροσβεστική\nΕπόμενο άρθρο“Oι θάνατοι συγκριτικά με άλλες χώρες είναι υπερβολικοί” – Το μεγάλο πρόβλημα των ΜΕΘ